Ալեքսանդր Օվեչկին

**Ալեքսանդր Միխայլովիչ Օվեչկին** (,  ԽՍՀՄ), ռուս պրոֆեսիոնալ հոկեյիստ, ՀԱԼ-ի «Վաշինգտոն Քեփիթալս» ակումբի ձախ եզրային հարձակվող։ Նախկինում Օվեչկինը խաղում էր Սուպերլիգայում, Մոսկվայի «Դինամո»-ի կազմում։ Ամերիկյան ակումբի կազմում Ալեքսանդրը անց է կացնում 10-րդ մրցաշրջանը, 2010 թվականին հանդիսացել է թիմի ավագը։ Դրաֆտի է կանգնեցվել 2004 թվականին, Իլյա Կովալչուկից հետո դառնալով երկրորդ ռուս հոկեյիստը, ով ընտրվել է ընդհանուր առաջին համարի տակ։ 2008 թվականի հունվարին Օվեչկինը «Վաշիգտոնի» հետ ստորագրում է 13 տարվա պայմանագիր, 124 միլիոն դոլար ընդհանուր գումարով, այդպիսով, դառնալով առաջին հոկեյիստը, ով պայմանագիր է ստորագրում 100 միլիոն դոլարից ավելի գումարով։

Ալեքսանդրը Հոկեյի ազգային լիգայում նորամուտում է 2005-2006 թվականների մրցաշրջանում, առաջին մրցաշրջանի արդյունքում արժանանալով «Քոլդեր Տրոֆի»-ի () (լավագույն նորեկի մրցանակ) և քվեարկությունում առաջ անցնելով Սիդնի Քրոսբիից։ Օվեչկինը հինգ անգամ շահել է լավագույն նշանառուի *«Մորիս Ռիշար Տրոֆի»* () մրցանակը, երեքական անգամ արժանացել է *«Տեդ Լինդսեյ Էվորդ»* () (ամենաարժեքավոր հոկեյիստ) և *«Հարտ Տրոֆի»* () (թիմի կազմում առավելագույն ավանդի մրցանակ), և մեկ անգամ՝ *«Արտ Ռոսս Տրոֆի»* () (մրցաշրջանի լավագույն ռոբարկուի մրցանակ՝ գոլ+փոխանցում)։ Նա հինգ անգամ մասնակցել է ՀԱԼ-ի բոլոր աստղերի մրցամարտին։ Օվեչկինը այն փոքրաթիվ հոկեյիստներից է, ով բազմիցս կարողացել է մեկ մրցաշրջանի ընթացքում խփել 50 տափօղակ (Ալեքսանդրը այդպիսի արդյունքի հասել է վեց անգամ) և հավաքել ավելի քան 100 միավոր (չորս անգամ)։ 2009 թվականի վերջին Օվեչկինը մտել է ՀԱԼ-ի տասնամյակի 10 լավագույն հոկեյիստների ցանկի մեջ։ Ալեքսանդրը ռուս հոկեյիստների մեջ հանդիսանում է ՀԱԼ-ի կանոնավոր առաջնությունում գոլերի քանակով ռեկորդակիր և միավորների քանակով առաջին տեղն է զբաղեցնում գործող ռուս հոկեյիստների շրջանում։

Օվեչկինը Ռուսաստանի հավաքականի կազմում նորամուտել է 17 տարեկան հասակում, դառնալով հավաքականի պատմության մեջ ամենաերիտասարդ հակեյիստը։ Ազգային հավաքականի կազմում նա մասնակցել է աշխարհի տասը առաջնության՝ դառնալով եռակի աշխարհի չեմպիոն (2008, 2012, 2014 թվականներ), նաև մասնակցել է երեք Օլիմպիական խաղերի (Թուրին, Վանկուվեր և Սոչի)։

## Պատանեկություն
Ալեքսանդր Օվեչկինը ծնվել է 1985 թվականին Մոսկվայում։ Նա ընտանիքի երրորդ երեխան էր, Ալեքսանդրի եղբեյրները 13 և 15 տարեկան էին։ Ապագա հոկեյիստի մայրը հայտնի բասկետբոլիստուհի Տատյանա Օվեչկինան էր, ԽՍՀՄ հավաքականի պաշտպան։ Նա ԽՍՀՄ հավաքականի կազմում դարձել է կրկնակի օլիմպիական չեմպիոնուհի։ Հայրը՝ Միխայիլ Օվեչկին, եղել է պրոֆեսիոնալ ֆուտբոլիստ, ելույթ է ունեցել Մոսկվայի «Դինամո»-ի կազմում։ «Իմ հայրը մարզիկ էր, իմ մայրը եղել է փառահեղ մարզուհի, ապա ինչպես ես կարող էի չդառնալ մարզիկ» - ասել է Ալեքսանդրը։

Ըստ Տատյանա Օվեչկինայի պատմելու, հոկեյի նկատմամբ հետաքրքրություն Ալեքսանդրի մոտ սկսել է արտահայտվել դեռ վաղ մանկությունից։ 2 տարեկան հասակում նա, մոր հետ զբոսնելով խաղալիքների խանութներով, տեսնում է հոկեյի մարզահագուստ, որն այնքան է դուր գալիս տղային, որ նա չէր հեռանում ցուցափեղկից, մինչև հոկեյի մարզահագուստը գնվում է։ 8 տարեկանում սկսում է մարզվել հոկեյի սեկցիայում։ Այնտեղ նրան բերում է ավագ եղբայրներից մեկը՝ Սերգեյը։ Ծնողները դեմ էին որդու հոկեյով հրապուրվելուն, այդ մարզաձևը համարելով բավականին վնասվածքավտանգավոր։ Նաև խիստ զբաղվածության պատճառով նրանք հաճախ ի վիճակի չէին լինում որդուն ուղեկցել մինչև սահադաշտ։ Շուտով Ալեքսանդրը ստիպված էր ընդհանրապես թողնել մարզումները։ Տղային սեկցիա վերադառնալ ծնողներին համոզում են մարզիչներից մեկը, ով Օվեչկինի մեջ տաղանդ էր նկատել և Սերգեյը, ով տեսնում էր եղբոր սերը դեպի հոկեյ և այդ նախաձեռնությունում պաշտպանում էր նրան։

Օվեչկինի սիրելի ակումբներից էին «Պիտսբուրգ Փինգուինս»-ը, որը 1990-ական թվականներին գտնվում էր վերելքում և Մոսկվայի «Դինամո»-ն (Ալեքսանդրի ծնողները ելույթ էին ունենում թիմերում, որոնք գտնվում էին այդ ակումբի համակարգում)։ Օվեչկինի մանկության կուռքերից էին «Պիտսբուրգ Փինգուինս»-ի երկարամյա առաջատար Մարիո Լեմյեն և Ալեքսանդր Մալցևը, «Դինամոյի» ԽՍՀՄ հավաքականի լեգենդար հոկեյիստ։

Երբ Ալեքսանդրը տաս տարեկան էր, ավտովթարից մահանում է նրա ավագ եղբայր Սերգեյը, ով 25 տարեկան էր։ Հենց Սերգեյն էր նրան բերել հոկեյ և աջակցում էր նրան առաջին շրջանում։ Տղան ծանր էր տանում եղբոր մահը։ Ըստ Օվեչկինի ընկերոջ՝ հոկեյիստ Իլյա Նիկուլինի խոսքերի, Ալեքսանդրը շատ մոտ էր իր եղբոր հետ և խոսակցություններում երբեք չի շոշափում նրա մահվան թեման։

Շուտով Օվեչկինը հրավիրվում է Մոսկվայի «Դինամո»-ի հոկեյի դպրոց։ Հիմնականում Ալեքսանդրը աշխատում էր ուժային սահքի և թաթային նետման տեխնիկայի վրա։ «Դինամո»-ի բոլոր մանկական խմբերում նա եղել է կրտսերներից մեկը, բայց միշտ լավագույն խաղացողը։ 12 տարեկան հասակում նա գերազանցում է Պավել Բուրեի ռեկորդը՝ խփելով 59 տափօղակ Մոսկվայի առաջնությունում։ 2000 թվականին Ալեքսանդրին տեղափոխում են մեծահասակների թիմ։

## Կարիերա
### Ռուսաստան
#### «Դինամո»
[225px|մինի|աջից|Ալեքսանդր Օվեչկին, [2012 թվականի դեկտեմբերի 1: «Դոնբաս» (Դոնեցկ) - «Դինամո» ( Մոսկվա) մրցամարտ: Նախամարզում: ]]
Օվեչկինը ռուսական Սուպերլիգայում նորամուտում է 2001 թվականին, 16 տարեկան հասակում։ Իր առաջին մրցաշրջանում նա խաղացել է 22 մրցախաղ, դարձել 2 տափօղակի, 2 գոլային փոխանցման հեղինակ և սահադաշտ է դուրս եկել փլեյ-օֆֆի երեք խաղերում։ 2002 թվականին Ռուսաստանի պատանեկան հավաքականի կազմում Ալեքսանդրը ուղևորվում է Սլովակիա, Աշխարհի պատանեկան առաջնություն, որտեղ 18 միավորով դառնում է ամենաարդյունավետ խաղացող։

17 տարեկան հասակում Ալեքսանդրը նորամուտում է նաև Ռուսաստանի մեծահասակների հավաքականում՝ Չեսկա Պոյիշտովնի գավաթում, որտեղ խփում է մեկ գոլ, դառնալով ամենաերիտասարդ հոկեյիստը, ով ելույթ է ունեցել երկրի հավաքականի կազմում և խփած տափօղակի ամենաերիտասարդ հեղինակ։

2002-2003 թվականների մրցաշրջանում Ալեքսանդրը անց է կացնում առաջին լրիվ մրցաշրջանը «Դինամո»-ի կազմում, հավաքելով 15 միավոր (8 տափօղակ, 7 գոլային փոխանցում), իսկ նրա ակումբը կրկին դուրս է գալիս փլեյ-օֆֆ և նորից զիջում է առաջին փուլում։ 2003 թվականի դրաֆտի ընթացքում Օվեչկինին փորձում է ձեռք բերել «Ֆլորիդա Պանտերզ» ակումբը, սակայն այն ժամանակ նա դեռ 18 տարեկան չկար և գործարքը չի կայանում։

Հաջորդ մրցաշրջանում Օվեչկինը արդեն հանդիսանում է «Դինամո»-ի առանցքային խաղացողներից մեկը։ Նա մասնակցում է 60 խաղերից 53-ում և առաջին անգամ հաղթահարում է 20 միավորի սահմանագիծը (23 միավոր)։ Մրցաշրջանի արդյունքներով նա ճանաչվում է լավագույն ձախ հարձակվող։ Նրա թիմը, ինչպես և մեկ տարի առաջ, զիջում է փլեյ-օֆֆի առաջին շրջանում։ 2004 թվականը հանդիսանում է շատ հագեցած հավաքականի կազմում խաղերի տեսակետից։ Օվեչկինը երիտասարդական հավաքականի կազմում խաղում է Աշխարհի երիտասարդական առաջնությունում և մեծահասակների հավաքականի կազմում Աշխարհի առաջնությունում և Աշխարհի Գավաթում։ Երիտասարդ հոկեյիստի հաջողությունները աննկատ չեն մնում օվկիանոսից այն կողմ։ 2004 թվականի դրաֆտում Օվեչկինը ընտրվում է ընդհանուր առաջին համարի տակ և կարող էր ՀԱԼ-ում հայտնվել արդեն հաջորդ մրցաշրջանում, սակայն լոկաուտի պատճառով մնում է «Դինամո»-ում։

2004-2005 մրցաշրջանը դառնում է վերջին և ամենահաջողը Օվեչկինի համար Սուպերլիգայում նրա ելույթների ընթացքում։ «Դինամո»-ն, որում ՀԱԼ-ի լոկաուտի պատճառով այդ մրցաշրջանում խաղում էին Անդրեյ Մարկովը, Պավել Դացյուկը և Մաքսիմ Աֆինոգենովը, վերջին հինգ տարիների ընթացքում առաջին անգամ դառնում է Ռուսաստանի չեմպիոն։ Փլեյ-օֆֆում Օվեչկինը մասնակցում է բոլոր 10 խաղերին։ Չնայած նրան, որ ուսի վնասվածքի պատճառով, ստացած Աշխարհի երիտասարդական առաջնության եզրափակիչի ժամանակ, Օվեչկինը բաց է թողնում երկու ամիս, նա հավաքում է 4 միավորով ավել, քան նախորդ մրցաշրջանում։ 2005 թվականին Օվեչկինը արժանանում է նաև երկու միջազգային մրցանակների՝ Աշխարհի երիտասարդական առաջնության արծաթ և մեծահասակների բրոնզ։

Օվկիանոսից այն կողմ սկսված լոկաուտի պատճառով, 2012-2013 մրցաշրջանը Օվեչկինը սկսում է Մոսկվայի «Դինամո»-ի կազմում։

#### «Օվեչկինի գործը»
Մրցաշրջանի ավարտին ավարտվում է նաև «Դինամո»-ի հետ Օվեչկինի պայմանագիրը։ Մոսկվացինեը հույս ունեին երկարաձգել հոկեյիստի հետ համաձայնությունը նրա համար, որ ստանա գումարային փոխհատուցում խաղացողի ՀԱԼ տեղափոխվելու դեպքում, որտեղ նա 2004 թվականի դրաֆտում արդեն ընտրված էր «Վաշինգտոն Քեփիթալս»-ի կողմից։ Միևնույն ժամանակ Ալեքսանդրին պայմանագրային առաջարկություն է արվում Օմսկի «Ավանգարդ»-ի կողմից։ Օմսկցիների առաջարկը, ըստ որի Օվեչկինը կստանար 1,8 միլիոն դոլար մրցաշրջանի համար, զգալիորեն շահավետ էր, քան «Դինամո»-ի նմանատիպ առաջարկը։

Օվեչկինը ընդունում է «Ավանգարդ»-ի առաջարկը և ակումբի հետ կնքում է նախնական պայմանագիր։ Ըստ կանոնների, ընդունված միջսեզոնում, որպեսզի իրեն պահի հոկեյիստի նկատմամբ իրավունքները, «Դինամո»-ն պետք է կրկներ «Ավանգարդ»-ի պայմանագիրը։ Դինամոյականները կարողանում են այդ անել, որից հետո ակումբների միջև քննությունը փակուղի է մտնում։ Իրավիճակը բարդանում էր նրանով, որ «Ավանգարդ»-ը համաձայն էր Օվեչկինին բաց թողնել ՀԱԼ առանց փոխհատուցման, իսկ «Դինամո»-ն «Վաշինգտոն Քեփիթալս»-ից պահանջում էր երկու միլիոն։ Նաև հոկեյիստը հայտարարում էր, որ «Դինամո»-ն նրա առջև ունի աշխատավարձի պարտավորություն։ Տարաձայնությունը, ԶԼՄ-ների կողմից անվանված «Օվեչկինի գործ», պետք է լուծվեր արբիտրաժային դատարանում 2005 թվականի օգոստոսի 2-ին։ Սական մինչ այդ, հուլիսի 20-ին, Ալեքսանդրը հայտարարում է, որ պետք է խաղա «Վաշինգտոն»-ի կազմում և լոկաուտի ավարտից անմիջապես հետո ակումբի հետ պայմանագիր կստորագրի։ Օգոստոսի 9-ին դատարանը վճիռ է կայացնում, համաձայն որի հոկեյիստի նկատմամբ բոլոր իրավունքները պատկանում են «Դինամո»-ին։ Անձամբ Օվեչկինը հայտարարում է, որ Մոսկվա չի վերադառնա և կգնա խաղալու օվկիանոսից այն կողմ։ Նրանից հետո, երբ Օվեչկինը վերջնականապես որոշում է հեռանալ ՀԱԼ, «Ավանգարդ»-ը հրաժարվում է հետագա վիճաբանություններից և դատարանում նրանց ներկայացուցիչը չի ներկայանում։ Արդյունքում Օվեչկինը, այնուամենայնիվ, ուղևորվում է ՀԱԼ և հոկտեմբերի 5-ին նորամուտում է «Վաշինգտոն Քեփիթալս»-ի կազմում։ «Դինամո»-ն բազմիցս դժգոհություններ է արտահայտել ամերիկյան ակումբին, սակայն հետագայում Վաշինգտոնի դատարանը անհիմն է համարում մոսկվացիների պահանջները և «Օվեչկինի գործը» պաշտոնապես ավարտվում է։

### ՀԱԼ
#### Դրաֆտ
Օվեչկինը կարող էր ընտրված լինել դեռևս 2003 թվականի դրաֆտում։ Հոկեյիստի նկատմամբ հետաքրքրություն ցուցաբերում էր «Ֆլորիդա Պանտերզ»-ը և ցանկանում էր Ալեքսանդրին ընտրել իններորդ ռաունդում՝ ընդհանուր 256 համարի տակ։ Սակայն այդ տարի դրաֆտին թույլատրվում էին այն խաղացողները, ովքեր ծնվել էին մինչ 1985 թվականի սեպտեմբերի 15-ը, իսկ Օվեչկինը ծնվել էր սեպտեմբերի 17-ին։ «Ֆլորիդա»-ի գլխավոր մենեջեր Մայք Կինանը փորձում էր շրջանցել օրենքները, հայտարարելով, որ չորս նահանջ տարվա պատճառով Ալեքսանդրի 18 տարին լրանում է սեպտեմբերի 13-ին, այլ ոչ թե 17-ին, հետևաբար նա կարող է ընտրվել։ Սակայն «Ֆլորիդա»-ն չի հասցնում իր պահանջով դիմել ՀԱԼ-ի ղեկավարությանը և հոկեյիստի դրաֆտը հետաձգվում է մեկ տարով։

Օվեչկինը վստահորեն առաջին տեղն էր զբաղեցնում եվրոպական ռմբարկուների ռեյտինգում, հրապարակված ՀԱԼ-ի սկաուտների կողմից 2004 թվականի դրաֆտի նախաշեմին։ «Վաշինգտոն Քեփիթալս»-ը, ով իրավունք ուներ առաջինն ընտրելու նորեկի, ուներ մոտ 15 առաջարկություն ՀԱԼ-ի ակումբների կողմից, որոնք ցանկանում էին դրաֆտի կանգնեցնել Օվեչկինին, սակայն «Վաշինգտոն»-ի գլխավոր մենեջեր Ջորջ Մակֆին Օվեչկին ընտրությունը թողնում է ակումբին։ Այդպիսով նա հասկացնում էր, որ մոտակա տարիներին ակումբը պատք է հարմարեցվի Ալեքսանդրի շուրջ (դրանից մի քանի տարի առաջ «Վաշինգտոն»-ը նմանատիպ քաղաքականություն էր վարում Յարոմիր Յագրի նկատմամբ, սակայն անհաջող)։ Ինչպես և սպասվում էր, Օվեչկինն ընտրվում է առաջին համար տակ, դառնալով երկրորդ ռուս հոկեյիստը Իլյա Կովալչուկից հետո, ով արժանացել է նման պատվի։

#### 2005-2006 մրցաշրջան։ Պայքար Քրոսբիի հետ «Քոլդեր Տրոֆի»-ի համար
[150px|մինի|ձախից|Ալեքսանդր Օվեչկինը մարզումային ճամբարում, [2005 թվական]]
Լոկաուտի ավարտից հետո Օվեչկինը պայմանագիր է ստորագրում «Վաշինգտոն Քեփիթալսի» հետ։ Հոկեյիստին առաջարկում են նորեկի համար առավելագույն աշխատավարձ՝ բոնուսներով հանդերձ հաշվարկով նա կարող էր մրցաշրջանի ընթացքում վաստակել 3,85 միլիոն դոլլար։ Ալեքսանդրը ընտրում է խաղային 8 համարը, քանի որ այդ համարի տակ խաղացել է նրա մայրը՝ Տատյանա Օվեչկինան, երբ երկու անգամ արժանացել է բասկետբոլից օլիմպիական խաղերի չեմպիոնուհու տիտղոսի։

Օվեչկինը ՀԱԼ-ում նորամուտում է 2005 թվականի հոկտեմբերի 5-ին, «Կոլումբուս Բլու Ջեքեթս» ակումբի հետ խաղում։ Նաև նույն հոկտեմբերի 5-ին նորամուտում է մեկ այլ հեռանկարային հոկեյիստ, 2005 թվականի դրաֆտի առաջին համար Սիդնի Քրոսբին, ով լրագրողներին ներկայացվում է որպես «նոր Գրեցկի»։ Հենց նա է հետագայում դառնում Օվեչկինի գլխավոր ախոյանը լիգայի լավագույն նորեկի կոչման համար պայքարում։

Օվեչկինը սկսում է արդարացնել սպասելիքները հենց մրցաշրջանի սկզբից։ «Կոլումբուս Բլու Ջեքեթս» ակումբի հետ առաջին իսկ խաղում նա խփում է իր առաջին տափօղակը, իսկ արդյունքում դառնում է դուբլի հեղինակ, ինչով օգնում է «Վաշինգտոն»-ին հաղթանակ տանելու։ Ալեքսանդրը միավորներ է հավաքում իր առաջին մրցաշրջանի առաջին ութ խաղերում (6 գոլ + 4 փոխանցում), այդպիսով սահմանելով ռեկորդ նորեկների համար։ Դեկտեմբերին նա առաջին անգամ ճանաչվում է «ամսվա նորեկ» և այդ ժամանակվանից սկսվում է անվանվել թեկնածու «Քոլդեր Տրոֆի»-ի համար Քրոսբիի հետ պայքարում։ Դեկտեմբերի 12 խաղերում Օվեչկինը հավաքում է 19 միավոր։ Ընդհանուր առմամբ 2005-2006 թվականների մրցաշրջանի առաջին կեսին Ալեքսանդրի հաշվին կար 49 միավոր (25 տափօղակ և 24 գոլային փոխանցում)։ Նրանից շատ, ռուսների մեջ, հավաքել էր միայն Իլյա Կովալչուկը։ Հունվարի 13-ին, «Անահայմ Դաքս»-ի հետ մրցախաղում, Օգեչկինը կատարում է իր առաջին հեթ-տրիկը։ Հունվարի 16-ի հաջորդ խաղում նա տափօղակ է խփում «Արիզոնա Կոյոտիս»-ի դարպասը, որը բազմաթիվ լրագրողների և հանդիսականների կողմից անվանվում է ՀԱԼ-ի պատմության մեջ ամենագեղեցիկներից մեկը։ Օվեչկինը խլում է տափօղակը աջ թևում և մոտենում է «Արիզոնայի» պաշտպան Պոլ Մարային։ Մարան հրում է Օվեչկինին կրծքավանդակից, Ալեքսանդրը ընկնում է սառույցին, սակայն հասցնում է շրջվել, մականը պտտել գլխի շուրջ և մեկ ձեռքով, համարյա զրոյական անկյունից, խփել գոլ։ «Նա գոլ չի խփում, այլ գլուխգործոց, որն ավելորդ անգամ ապացուցում է, որքան լավն է այդ երիտասարդը»,- ասել է «Արիզոնայի» մարզիչ Ուեյն Գրեցկին խաղից հետո։ Հունվարի արդյունքներով Օվեչկինը երկրորդ անգամ անընդմեջ դառնում է «ամսվա նորեկ»։ Նույնպես հունվարին Ալեքսանդրը երկու անգամ ճանաչվում է «շաբաթվա լավագույն խաղացող»։ Փետրվարի սկզբին Օվեչկինը աճուկի գերձգում է ստանում, որի պատճառով բաց է թողնում «Նյու Յորք Այլենդերս»-ի հետ մրցամարտը և կարող էր մնալ առանց իր կյանքում առաջին Օլիմպիադայի։ Սակայն վնասվածքը այդքան էր լուրջ չի լինում և Ալեքսանդրը, այնուամենայնիվ, մեկնում է Թուրին, որտեղ լինում է լավագույններից մեկը, խփելով 5 տափօղակ 8 խաղում, սակայն դա հավաքականին չի օգնում մեդալներ նվաճել։ Օվեչկինը միակն էր ռուսներից, ով մրցաշարի արդյունքներով ընդգրկվում է խորհրդանշական հավաքականի կազմում։

Օլիմպիադայից հետո կանոնավոր առաջնության մնացած երկու ամսում Օվեչկինը կարողանում է գերազանցել արդյունավետության երկու գրոսմայստերական ցուցանիշ՝ 100 միավոր մրցաշրջանի ընթացքում և 50 գոլ մրցաշրջանում։ Օվեչկինի հաշվին գրացվում է 106 միավոր (52 տափէղակ և 54 գոլային փոխանցում), ըստ միավորների քանակի և խփած գոլերի, Ալեքսանդրը երրորդ տեղն է զբաղեցնում Լիգայում, իսկ նորեկների շրջանում լավագույնն էր գոլերի, միավորների և նետումների քանակով։ Սակայն Ալեքսանդրի ակումբը՝ «Վաշինգտոն Քեփիթալս»-ը, անհաջող է ելույթ ունենում և իր դիվիզիոնում զբաղեցնում է վերջին հորիզոնականը։

Մրցաշրջանի արդյունքներով Օվեչկինը ստանում է ՀԱԼ-ում իր առաջին մրցանակը։ Ինչպես և սպասվում էր, նա շրջանցում է Սիդնի Քրոսբիին քվեարկությունում և արժանանում է տարվա լավագույն նորեկի մրցանակին՝ «Քոլդեր Տրոֆի»-ին։ 129 քվեարկողներից 124-ը առաջին հորիզոնականը տալիս են նրան։ Այդ մրցաշրջանից հետո Օվեչկինը և Քրոսբին դառնում են ամենահանրաճանաչ խաղացողները, նրանց սկսում են անվանել ՀԱԼ-ի նոր սերնդի դեմքեր։ Օվեչկինի և Քրոսբիի սկզբունքային հակամարտությունը, ովքեր դարձել էին իրենց ակումբների առաջատարները, իսկ հետագայում նաև նրանց ավագները, մի քանի տարով վեր է ածվում լրագրողների և մասնագետների համար մշտական թեմաներից մեկը։

#### 2006-2007 մրցաշրջան։ Բոլոր Աստղերի մրցախաղի նորամուտ
2006-2007 թվականների մրցաշրջանկ հանդիսանում է պակաս հաջողակ, քան նախորդը։ Նա հավաքում է 92 միավոր (46 տափէղակ, 46 գոլային փոխանցում), 14-ով քիչ, քան նախորդ մրցաշրջանում։ Ալեքսանդրկ միավորներով զբաղեցնում է 13-րդ հորիզոնականը Լիգայում և 4-ը՝ խփած գոլերով։ Չնայած արդյունքների վատթարացման, ռուսաստանցին շարունակում է առաջադիմել և լավացնել իր խաղը։ Փետրվարի 27-ին Օվեչկինը դառնում է թիմի ավագի օգնականը, փոխարինելով «Բաֆալո Սեյբրզ» տեղափոխված Դայնուս Զուբրուսին։

2007 թվականի հունվարին Ալեքսանդրը մասնակցություն է ուենում Բոլոր Աստղերի մրցախաղին։ Երկրպագուների քվեարկության արդյունքում Օվեչկինը ընտրվում է Արևելյան կոնֆերենցիայի թիմի առաջին հնգյակ։ Եռյակում Ալեքսանդրի խաղընկերներն են դառնում Սիդնի Քրոսբին և Դանիել Բրիերը։ Առաջինը՝ ռուսաստանցու հավերժ հակառակորդը, իսկ երկրորդի հետ Ալեքսանդրն ունեցել է լուրջ կոնֆլիկտ։ Օվեչկինը ակամա, սակայն կոպիտ հրել է Բրիերին մեջքից, որից հետո «Բաֆալո»-ի հոկեյիստը գլխով հարվածել է արգելապատնեշին, սակայն խաղից առաջ Ալեքսանդրն ասում է, որ խնդիրը հարթված է և Բրիերը իր վրա վիրավորանք չի պահում։ Օվեչկինի և Քրոսբիի համար դա առաջին Բոլոր Աստղերի մրցախաղն էր կարիերայում և նրանց շուրջ հսկայական իրարանցում էր կատարմվում։ «Ինչպես ես հասկացա, մեզանից հույլ ունեին ստանալ ինչ-որ բան, նման նրան, ինչ եղել է վաղուց Բասկետբոլի ազգային ասոցիացիայում, Մեջիք Ջոնսոնի և Լարի Բըրդի հակամարտությունում» - ասել է Օվեչկինը խաղից մի քանի օր առաջ։

Ռուսաստանցու ելույթը արդյունքում չի արդարացնում սպասելիքները։ Մրցախաղին նախորդող «Սուպերսկիլզ» մրցույթներում Օվեչկինին սպասվում էր արագության մրցույթ, որը նա ավարտում է վատագույն արդյունքով, իսկ այնուհետև Ալեքսանդրը երկու անգամ չկարողացավ գրավել Ռոբերտո Լուոնգոյի դարպասը բուլիտների մրցույթի ժամանակ։ Հենց մրցախաղում Օվեչկինը կարողացավ խփել մեկ տափօղակ, ինչը չօգնեց նրա թիմին հասնելու վերջնական հաջողության («Արևելք»-ը պարտություն կրեց 9-12 հաշվով)։

#### 2007-2008 մրցաշրջան։ Ռեկորդային պայմանագրի ստորագրում
Իր երրորդ մրցաշրջանում Օվեչկինը ցուցադրեց ՀԱԼ-ում ելույթ ունենալու ընթացքում իր լավագույն խաղը։ Կանոնավոր առաջնության արդյունքներով նա արժանանում է չորս անհատական մրցանակների՝ «Հարտ Տրոֆի», «Արտ Ռոսս Տրոֆի», «Լեստեր Պիրսոն Էվորդ» և «Մորիս Ռիշար Տրոֆի»։ 65 տափօղակ, Ալեքսանդրի արդյունքը 2007-2008 մրցաշրջանում, լավագույնն էր ՀԱԼ-ում 1996 թվականից ի վեր։ Նաև Օվեչկինը գերազանցում է ձախ եզրային հարձակվողների արդյունավետության ռեկորդը (նախկին ռեկորդը պատկանում էր Լյուկ Ռոբիթայլին՝ 63 տափօղակ) և «Վաշինգտոն Քեփիթալս»-ի ակումբային ռեկորդը, սահմանված 1982 թվականին Դենիս Մարուկի կողմից (60 տափօղակ)։
[225px|մինի|ձախից|Օվեչկինը մարզվում է խաղից առաջ, [2008 թվական]]
2003 թվականից ի վեր լավագույն արդյունքն է ցույց տալիս նաև Ալեքսանդրի ակումբը՝ «Վաշինգտոն Քեփիթալս»-ը։ «Քեփիթալս»-ը հաղթում է Հարավ-արևելյան դիվիզիոնում, երկարատև դադարից հետո դուրս գալով փլեյ-օֆֆ, սակայն այնտեղ համառ, 7-խաղանոց դիմակայությունում պարտվում է «Ֆիլադելֆիա Ֆլայերս»-ին։ Հունվարի 27-ին Ալեքսանդրը երկրորդ անգամ անընդմեջ մասնակցություն է ուենում Բոլոր աստղերի մրցախաղին, որտեղ դառնում է երկու տափօղակի հեղինակ։ Մրցաշրջանի ավարտին Վաշինգտոնի քաղաքապետ Ադրիան Ֆենտին Օվեչկինին է հանձնում քաղաքի խորհրդանշական բանալին։

Մալիսին, Ռուսաստանի հավաքականի հետ միասին, Օվեչկինը հաղթում է Աշխարհի առաջնությունում, որն անց էր կացվում Կանադայում։ Հավաքելով 12 միավոր, Օվեչկինը մտնում է Ռուսաստանի հավաքականի լավագույն ռմբարկուների եռյակի մեջ, որի մեջ մտնում են նաև «Վաշինգտոնի» նրա երկու խաղընկերները՝ Ալեքսանդր Սյոմինը և Սերգեյ Ֆյոդորովը, հայտնվում է լրագրողների վարկածով մրցաշարի «Բոլոր Աստղերի հավաքական»-ում։

2008 թվականի դեկտեմբերի 10-ին Օվեչկինը նոր պայմանագիր է ստորագրում «Վաշինգտոն»-ի հետ, որը ռեկորդային է հանդիսանում ՀԱԼ-ի պատմության մեջ։ Ալեքսանդրը ԱՄՆ-ի մայրաքաղաքում պետք է խաղա 13 մրցաշրջան։ Այդ ժամանակաշրջանում նա կստանա 124 միլիոն դոլլար՝ 9-ական միլիոն առաջին վեց մրցաշրջանի ընթացքում և 10-ական միլիոն հաջորդ 7 մրցաշրջաններում։ Մինչ այդ Լիգայում երբեք չէին կնքվել պայմանագրեր, որոնց գումարը գերազանցեր 100 միլիոնը։ Օրինակ, «Նյու Յորք Այլենդերս»-ի դարպասապահ Ռիկ Դիպետրոի 15-ամյա պայմանագրի գումարը կազմում էր 67,5 միլիոն։ «Ալեքսը մեր ակումբի շինարարության անկյունաքարն է։ Ես ենթադրում եմ, որ նա կդառնա հենց այն խաղացողը, ով կօգնի «Վաշինգտոն»-ին հաղթանակի հասնելու Սթենլիի Գավաթում» - հայտարարել է «Քեփիթալս»-ի սեփականատեր Թեդ Լեոնսիսը։

#### 2008-2009 մրցաշրջան։ 200-րդ տափօղակը ՀԱԼ-ում։ Կոնֆլիկտ Դոն Չերիի հետ
2008-2009 մրցաշրջանում Օվեչկինը կրկին հաղթահարում է 100 միավորի սահմանագիծը և խփում է ավելի քան 50 տափօղակ։ Ալեքսանդրը երկրորդ անգամ անընդմեջ ստանում է «Հարտ Տրոֆի», «Մորիս Ռիշար Տրոֆի», «Լեստեր Պիրսոն Էվորդ»։ Օվեչկինին չբավարարեց 3 միավոր «Արտ Ռոսս Տրոֆի» ստանալու համար, որը հասնում է նրա հայրենակից Եվգենի Մալկինին։ Փետրվարի 6-ին Ալեքսանդրը խփում է իր 200-րդ տափօղակը Լիգայում։ Դա տեղի է ունենում «Լոս Անջելես Քինգս»-ի հետ մրցախաղում։ Հունվարի 25-ին Օվեչկինը «Արևելք»-ի հավաքականի կազմում խաղում է Բոլոր Աստղերի մրցախաղում, որտեղ դառնում է մեկ տափօղակի հեղինակ և կատարում է երկու գոլային փոխանցում։
[225px|մինի|աջից|Ալեքսանդր Օվեչկինը [2008 թվականի նոյեմբերի 28-ին]]
Օվեչկինի ակումբը՝ «Վաշինգտոն Քեփիթալս»-ը, կրկին հաղթում է Հարավ-արևելյան դիվիզիոնում և դուրս գալիս փլեյ-օֆֆ։ Ի տարբերության նախորդ տարվա արդյունքի, «Քեփիթալս»-ը կարողանում է հաղթահարել առաջին շրջանի արգելքը, 4-3 հաշվով հաղթելով «Նյու Յորք Ռենջերս»-ի հետ սերիայում, սակայն կոֆերենցիայի կիսաեզրափակիչում զիջում է Սթենլիի Գավաթի ապագա հաղթող «Փիթսբուրգ Փինգուինս»-ին, կրկին 4-3 հաշվով։

Փետրվարին Օվեչկինը քննադատության է արժանանում հայտնի կանադացի լրագրող Դոն Չերիի կողմից, ով վարում էր «Hockey Night in Canada» հաղորդումը, Ալեքսանդրի կողմից մրցաշրջանում իր 50-րդ տափօղակի, ըստ նրա կարծիքի, չափազանց արտահայտիչ տոնման կապակցությամբ։ Քննադատությանն են միանում բազմաթիվ հոկեյի տեսաբաններ։ «Ես, Ժոզե Թեոդորը, Մայք Գրինը և Նիկլաս Բեքստրեմը պայմանավորվել էինք, որ այդ գոլը կտոնենք միասին։ Ես պետք է մականը դնեի սահադաշտի վրա, իսկ բոլոր մնացածները ցծույց տաին, թե նա ինչքան տաք է։ Սակայն, քանի որ խաղընկերներից ոչ մեկը կողքիս չէր, ինձ մնում էր ամբողջ հնարքը միայնակ կատարել» - խաղից հետո ասում է Օվեչկինը։ Չերին հայտարարում է, որ ռուսաստանցին նման էր «սոկերից դեբիլի, ով խփած գոլերը տոնում է ապուշ ծամածռություններով» և, որ վատ օրինակ է հանդիսանում կանադացի երեխաների համար։ Օվեչկինը չի արձագանքում լրագրողին և նրա խոսքերին մեծ նշանակություն չի տալիս. «Ես չեմ կարող սպասել, մինչ նրանք ինչ-որ բան կասեն իմ մասին։ Հին մարզիչներ, հին համակարգ... չէ որ դուք գիտեք»։ Չերիի քննադատությանը, սակայն, ականջ է դնում «Վաշինգտոն»-ի գլխավոր մարզիչ Բրյուս Բուդրոն, ով ռուսաստանռում խնդրում է հետագայում լինել պակաս արտահայտիչ։ Օվեչկինը մարզիչի հետ համաձայնվում է։

#### 2009-2010 մրցաշրջան։ Ավագություն
Մրցաշրջանի առաջին խաղերում Օվեչկինը հաջող է հանդես գալիս, սակայն սեպտեմբերին նրա մոտ անհաջողությունների շղթա է սկսվում և նա բաց է թողնում զգալի քանակի խաղեր։ Նոյեմբերի 1-ին Օվեչկինը վնասվածք է ստանում «Կոլումբուս Բլու Ջեքեթս»-ի հարձակվող Ռաֆֆ Տորեսի հետ բախման ժամանակ, որի պատճառով բաց է թողնում մեկ ամիս։ Սահադաշտ վերադառնալով դեկտեմբերի 1-ին, Ալեքսանդրը ծնկով բախվում է «Կարոլինա Հարիքեյնս»-ի խաղացող Թիմ Գլիսոնի ծնկին և չի կարողանում ավարտել խաղը, սակայն նրա մոտ վնասվածք չի հայտնաբերվում։ Կոպիտ խաղի համար Օվեչկինը որակազրկվում է երկու խաղով։ Դրանից հետո ռուսաստանցին կրկին քննադատության է ենթարկվում իր ուժային խաղաոճի համար, սակայն Ալեքսանդրը կրկնում է, որ ոճը փոխել չի պատրաստվում։ 2010 թվականի մարտին Օվեչկինը նոր առիթ է տալիս իր կոպտության թեմայով խոսակցությունների, լուրջ վնասվածք հասցնելով «Չիկագո Բլեքհոքս»-ի խաղացող Բրայան Քեմփբելին։ Կանադացին բաց է թողնում մրցաշարջանի մնացած մասը, իսկ Ալեքսանդրը մրցաշրջանում երկրորդ անգամ ստանում է երկխաղյա որակազրկում։

2010 թվականի հունվարի 5-ին Օվեչկինը դառնում է «Վաշինգտոն Քեփիթալս»-ի ավագ, փոխարինելով «Կոլումբուս Բլու Ջեքեթս»-ում փոխանակված Կրիս Կլարկին։ Մեկ ամիս անց, փետրվարի 5-ին, Ալեքսանդրը հաղթահարում է ՀԱԼ-ի կանոնավոր առաջնություններում 500 միավորի սահմանագիծը։

«Վաշինգտոն»-ի համար կանոնավոր առաջնությունը հաջող էր դասավորվում և արդյունքում «Քեփիթալս»-ը նրանում հաղթանակ է տոնում, սակայն ակումբը չի կարողանում հաղթահարել նույնիսկ փլեյ-օֆֆի առաջին շրջանը, 7-խաղանոց դիմակայությունում զիջելով «Մոնրեալ Կանադիենս»-ին։ Օվեչկինի խաղը թողնում է ոչ միանշանակ տպավորություն։ Նա կրկին ելույթ է ունենում բարձր մակարդակում, հավաքելով 109 միավոր մրցաշրջանում, սակայն առաջին անգամ 2007 թվականից ի վեր, չի հաղթում ոչ մի խոշոր անհատական մրցանակ, չնայած մրցաշրջանի կեսին համարվում էր լավագույն խաղացողի կոչման հիմնական հավակնորդ։ Չնայած անհաջող վերջնամասին, Ալեքսանդրը մինչև վերջին պահը պայքարում էր և «Հարտ Տրոֆի»-ի համար, և «Արտ Ռոսս Տրոֆի»-ի համար, և «Մորիս Ռիշար Տրոֆի»-ի համար։ Կանոնավոր առաջնության արդյունքներով առանց մրցանակի հոկեյիստը, սակայն, չի մնում, երրորդ անգամ անընդմեջ արժանանալով «Տեդ Լինդսեյ Էվորդ»-ի։ Օվեչկինի խաղի անկման պատճառ անվանվում էր Օլիմպիադայում Ռուսաստանի հավաքականի անհաջողությունը և մրցաշրջանը փչացրած որակազրկումները։

#### 2010-2011 մրցաշրջան։ 300-րդ գոլը և 600-րդ միավորը ՀԱԼ-ում
2010-2011 թվականների մրցաշրջանը Օվեչկինի համար ստացվում է չափազանց դժվարին։ Կանոնավոր առաջնության 79 խաղերում Ալեքսանդրը խփում է միայն 32 գոլ և վաստակում ընդամենը 85 միավոր, ինչը նրա համար դառնում է ամենացածր ցուցանիշը ՀԱԼ-ում կարիերան սկսելու ժամանակից ի վեր։ 2011 թվականի հունվարի 1-ին Օվեչկինը առաջին անգամ մասնակցություն է ունենում Ձմեռային կլասիկային։ «Վաշինգտոնը» խաղում էր իր սկզբունքային մրցակից «Փիթսբուրգ Փինգուինս»-ի դեմ։ Չնայած Օվեչկինը միավորներ չի վաստակում, նրա ակումբը հաղթում է 3-1 հաշվով։ Մասնակցություն է ունենում Բոլոր Աստղերի մրցախաղ 2011-ին՝ «Էրիկ Ստաալի հավաքական»-ի կազմում, որտեղ աչքի է ընկնում խփած տափօղակով և արդյունավետ փոխանցմամբ, ինչպես նաև հաղթում է բուլիտի ամենագեղեցիկ կատարման մրցույթում։ 2011 թվականի մարտի 8-ին, «Էդմոնտոն Օյլերս»-ի դեմ խաղում, «Ալեքսանդր Մեծը» վաստակում է կարիերայում 600-րդ միավորը, իսկ ապրիլի 5-ին, «Տորոնտո Մեյփլ Լիֆս»-ի դեմ խաղում, խփում է իր 300-րդ գոլը։ Փլեյ-օֆֆում «Վաշինգտոն»-ը բավականին համոզիչ հաղթանակ է տանում «Նյու Յորք Ռենջերս»-ի նկատմամբ՝ 4-1, իսկ սերիայի երկրորդ շրջանում «չոր» պարտվում է «Տամպա Բեյ Լայթնինգ»-ին։ Ինը խաղերի ընթացքում Օվեչկինը հավաքում է 10 միավոր (5+5)։

#### 2012-2013 մրցաշրջան։ Երրորդ «Մորիս Ռիշար Տրոֆի»-ն և երրորդ «Հարտ Տրոֆի»-ն
2012-2013 մրցաշրջանում, կրճատված լոկաուտի պատճառով, «Վաշինգտոն»-ի նոր մարզիչ Ադամ Օութսը Օվեչկինին տեղափոխում է աջ հարձակվողի դիրք։ Առաջին շրջանում անհարմարավետություն է զգում և խաղում է իր հնարավորություններից ցածր, իսկ «Վաշինգտոն»-ը Լիգայում իջնում է վերջին հորիզոնականը։ Երկրորդ կեսին Օվեչկինը կարևորագույն դեր է խաղում «Վաշինգտոն»-ի հաջողությունում, ով հաղթում է Հարավ-արևելյան դիվիզիոնում։ Կանոնավոր առաջնության վերջին 23 խաղերում նա խփում է 23 տափօղակ և հավաքում է 36 միավոր։ 48 խաղերում 32 գոլերով Օվեչկինը դառնում է կանոնավոր առաջնության լավագույն նշանառու, արժանանալով երրորդ «Մորիս Ռիշար Տրոֆի»-ի։ Նա նաև կատարում է 24 արդյունավետ փոխանցում և 56 միավորով երրորդ տեղն է զբաղեցնում ռմբերկուների մրցապայքարում։ Փլեյ-օֆֆի ժամանակ Օվեչկինը վնասվածք է ստանում և այնուհետև խաղում էր ոտնաթաթի ոսկորի կոտրվածքով։

Մրցաշրջանի արդյունքներով Օվեչկինը ճանաչվում է առաջնության առավել արդյունավետ խաղացողը և դառնում է ութերորդ խաղացողը ՀԱԼ-ի պատմության մեջ, ով արժանանում է «Հարտ Տրոֆի» մրցանակի երեք և ավելի անգամ (այդպիսով միևնույն շարքում դասվելով Ուեյն Գրեցկու, Մարիո Լեմյեի, Բոբի Կլարկի, Բոբի Օրրի, Գորդի Հոուի, Էդդի Շորոմի և Հոուի Մորենցի հետ)։ Բացի դրանից, և դա եզակի դեպք է, տեխնիկական սխալի պատճառով (քվեարկության ժամանակ հոկեյիստին ամրագրված դիրքի մասին քվեարկողներին ոչժամանակին ծանուցման) Օվեչկինը միաժամանակ ընդգրկվում է ՀԱԼ-ի Բոլոր Աստղերի առաջին և երկրորդ հավաքականների կազմի մեջ՝ ըստ Հոկեյի պրոֆեսիոնալ լրագրողների ասոցիացիայի արդյունքների։ Նա առաջին հավաքականի կազմի մեջ ընդգրկվում է որպես աջ եզրային հարձակվող և երկրորդ հավաքականի կազմի մեջ որպես ձախ եզրային հարձակվող։ Մրցաշրջանի վերջում Օվեչկինը արժանանում է ՀԱԼ-ի 11 անհատական մրցանակների, դա լավագույն արդյունքն է ռուս հոկեյիստների շրջանում։

#### 2013-2014 մրցաշրջան։ 400-րդ գոլը, 800-րդ միավորը և չորրորդ «Մորիս Ռիշար Տրոֆի»-ն
2013-2014 թվականների մրցաշրջանի ամենասկզբից Օվեչկինը ներգրավվում է նշանառուների մրցավազքին, մրցակցելով «Տամպա Բեյ Լայթնինգ»-ից Սթիվեն Ստեմկոսի և «Սենթ Լուիս Բլյուզ»-ից Ալեքսանդր Սթինի հետ։ 2013 թվականի հոկտեմբերի 25-ին, մրցաշրջանի տասներորդ խաղում, Օվեչկինը խփում է իր տասներորդ գոլը, որը դառնում է նրա 381-րդ գոլը ՀԱԼ-ի առաջնություններում։ Արդյոնւքում Ալեքսանդրը մտնում է Լիգայի պատմության 100 լավագույն նշանառուների ցանկի մեջ։ 2013 թվականի նոյեմբերի 6-ին Օվեչկինը վաստակում է կարիերայում հազարերորդ միավորը (ներառյալ ՀԱԼ-ի առաջնության խաղերը, Սթենլիի Գավաթը, ելույթները «Դինամո»-ի և Ռուսաստանի հավաքականի կազմերում)։ Մինչ այդ 1000 միավոր վաստակել հաջողվել է միայն ռուսաստանցի տաս հոկեյիստի։ «Տամպա Բեյ Լայթնինգ»-ի հետ դեկտեմբերի 11-ի խաղում Օվեչկինը խփում է 4 տափօղակ, կատարելով կարիերայում երրորդ «պոկերը»։ Այդ խաղից հետո Ալեքսանդրը 26 գոլերով կտրվում է մոտակա հետապնդող Ալեքսանդր Սթինից արդեն 5 տափօղակով։ Դեկտեմբերի 21-ի «Կարոլինա Հարիքեյնս»-ի հետ խաղում Օվեչկինը խփում է իր 400-րդ տափօղակը ՀԱԼ-ի կանոնավոր առաջնությունում Այդ արդյունքին հասնելու համար ռուս հարձակվողին անհրաժեշտ եղավ 634 խաղ, դրանից արագ դա կարողացել են անել միայն հինգ ականավոր հոկեյիստներ՝ Ուեյն Գրեցկին, Մարիո Լեմյեն, Մայք Բոսսին, Բրետ Հալլը և Յարի Կուրրին։

2014 թվականի հունվարի 28-ին, հավաքելով 4 միավոր «Բաֆալո Սեյբրզ»-ի հետ խաղում, Օվեչկինը երկրորդ տեղն է բարձրանում «Վաշինգտոն Քեփիթալս»-ի ռմբարկուների ցուցակում։ Ալեքսանդրը հավաքում է 790 միավոր (409+381) 650 խաղում, նա մեկ միավորով շրջանցում է «Հոկեյի փառքի սրահի» անդամ Մայք Գարտներից (789 միավոր 758 խաղում)։ Մարտի 2-ին Օվեչկինը երկու տափօղակ է խփում «Բոստոն Բրուինս»-ի դարպասը, արդյունքում հասնելով 800 միավոր նշագծին (414+386) կանոնավոր առաջնությունում։

Սակայն մրցաշրջանի թույլ վերջնամասից հետո, կանոնավոր առաջնության արդյունքում, «Վաշինգտոն Քեփիթալս»-ը իններորդ տեղն է զբաղեցնում Արևելքում և չի անցնում փլեյ-օֆֆ։ Օվեչկինը 51 տափօղակով դառնում է Լիգայի լավագույն նշանառու և արժանանում է իր չորրորդ «Մորիս Ռիշար Տրոֆի»-ին, սակայն, դրա հետ միասին, վատագույններից մեկն էր Լիգայում պլյուս-մինուս ցուցանիշով (մասամբ դա բացատրվում էր նրանով, որ իր գոլերի մեծ մասը՝ 24-ը, Օվեչկինը խփել է թվային առավելությունում)։ Չնայած «Մորիս Ռիշար Տրոֆի»-ին, մրցաշրջանի արդյունքներով Օվեչկինը ուժեղ քննադատության է ենթարկվում պաշտպանությունում թույլ խաղի և առաջատարի որակների պակասի պատճառով։

#### 2014-2015 մրցաշրջան։ Հինգերորդ «Մորիս Ռիշար Տրոֆի» և նոր ռեկորդներ տասներորդ մրցաշրջանում
Մրցաշրջան 2014-2015-ը «Վաշիգտոն»-ը սկսում է նոր մարզիչ Բարրի Տրոցի ղեկավարության տակ, ով Օվեչկինին նորից տեղափոխում է նրան սովոր ձեխ եզր։ Շատերը երկյուղում էին, որ Օվեչկինի մոտ կարող է լարվածություն առաջանալ նոր մարզիչի հետ, եթե Տրոցը սկսի թիմին պատվաստել պաշտպանական խաղային ոճ, որը նա կիրառում էր «Նեշվիլ Պրեդատորզ»-ում։ Սակայն երկյուղները անհիմն են լինում, մարզիչը կարողանում է ընդհանուր լեզու գտնել աստղային հարձակվողի հետ, պահպանելով նրա հարձակողական ներուժը և խթանելով լավացնել խաղը պաշտպանությունում։ «Ես չեմ կարող սովորեցնել բաներ, որոնք Օվին անում է որպես խաղացող։ Ոչ մեկը չի կարող դա սւվորեցնել։ Սակայն ես կարող եմ սովորեցնել այն, թե ինչպես հաճախ ստանալ տափօղակը» - ասել է Տրոցը։ Մրցաշրջանի սկիզբը հարձակվողը անց է կացնում անհավասար, առաջին չորս խաղերում նա հավաքում է վեց միավոր (5+1), սակայն այնուհետև, առաջին անգամ կարիերայում, չի կարողանում ոչ մի միավոր վաստակել կանոնավոր առաջնության հինգ խաղերի ընթացքում անընդմեջ։ Ընդհանուր առմամբ, մրցաշրջանի երեք ամիսների ընթացքում Ալեքսանդրը խփում է ընդամենը 17 տափօղակ և դեկտեմբերի վերջին խիստ հետ է ընկնում նշանառուների մրցավազքի առաջատար Թալյեր Սեգինից «Դալաս Սթարզ»-ից (25 գոլ) և Ռիկ Նեշից «Նյու Յորք Ռենջերս»-ից (23 գոլ)։ Ընդ որում «Վաշիգտոն»-ի ավագը ցուցադրում էր պատասխանատու խաղ ակումբի շահերի համար, դեկտեմբերին Օվեչկինի օգտակարության ցուցանիշը կազմում է +9 (անցյալ մրցաշրջանի -35-ից հետո)։

2015 թվականի սկզբից Օվեչկինը կտրուկ ավելացնում է արդյունավետությունում։ Հունվարի 1-ին Ալեքսանդրը սկսում է ամիսը Տրոյ Բրաուերին արդյունավետ փոխանցում կատարելով հաղթական գոլում «Չիկագո Բլեքհոքս»-ի հետ Ձմեռային կլասիկայում։ Հունվարին նա խփում է 12 տափօղակ և հավաքում է 15 միավոր, գոլ խփելով 13 խաղերից 9-ում։ Ամսվա վերջին նա գերազանցում է Թալյեր Սեգինին և հավասարվում է առաջինը ընթացող Ռիկ Նեշին (29 տափօղակ)։ Օվեչկինը ճանաչվում է հունվարի առաջին աստղ և մասնակցում է Բոլոր Աստղերի մրցախաղին։

Ալեքսանդրը չի գցում տեմպը հետագա ամիսների ընթացքում (10 տափօղակ փետրվարին, 11՝ մարտին, 3 տափօղակ ապրիլի 5 խաղում)։ Կանոնավոր առաջնությունը ավարտելով 53 գոլերով, 10 գոլով առաջ է անցնում երկրորդը ընթացող Սթիվեն Ստեկմոսից և 11-ով առաջ անցնելով Ռիկ Նեշից, Օվեչկինը կարիերայի ընթացքում հինգերորդ անգամ արժանանում է «Մորիս Ռիշար Տրոֆի» մրցանակի։ Ռմբարկուների մրցավազքում Օվեչկինը հավաքում է 81 միավոր (53+28) և չորորոդ-հինգերորդ տաղն է կիսում Յակուբ Վորաչեկի հետ, առաջ թողնելով Սիդնի Քրոսբիին (84 միավոր), Ջոն Տավարեսին (86 միավոր) և Ջեյմի Բենին (87 միավոր)։

Մրցաշրջանի ընթացքում Օվեչկինին են ենթարկվում մի քանի նշանակալից նվաճումներ նշանառուների վիճակագրությունում։ Կարիերայի թնթացքում վեցերորդ անգամ հաղթահարելով մրցաշրջանում 50 գոլերի նշակետը, նա Մայք Բոսսի, Ուեյն Գրեցկու, Մարսել Դիոնի, Գի Լաֆլյորի և Մարիո Լեմյեի հետ դառնում է վեցերորդ խաղացողը ՀԱԼ-ի պատմության մեջ, ով խփում է 50 գոլ ամենաքիչը վեց մրցաշրջանում։ Ալեքսանդրը դառնում է հինգ խաղացողներից մեկը, ում հաջողվել է յուրաքանչյուրում ոչ պակաս 30 գոլ խփել առաջին տաս մրցաշրջանում։ Մինչ նրան դա հաջողվել է միայն չորս ականավոր հոկեյիստի՝ Մայք Բոսսին, Ուեյն Գրեցկուն, Յարի Կուրիին և Մայք Գարտներին։ Օվեչկինը դառնում է ՀԱԼ-ի պատմության մեջ հինգերորդ խաղացողը և առաջինը եվրոպացիներից, ով կարողանում է խփել 45 և ավելի գոլ յոթ մրցաշրջանից յուրաքանչյուրում (նախկինում դա հաջողվել էր Գրեցկում, Լեմյեին, Բոսսին և Դիոնին)։ Մրցաշրջանի լավագույն նշանառու դառնալով հինգերորդ անգամ, Օվեչկինը հաղթական մրցաշրջանների քանակով հավասարվում է Մորիս Ռիշարի, Չարլի Կոնահերի, Գորդի Հոուի և Ուեյն Գրեցկու հետ։ Ավելի հաճախ նշանառու դարձել են միայն Բոբի Հալլը (7 անգամ) և Ֆիլ Էսպոզիտոն (6 անգամ)։

Օվեչկինը նաև թարմացնում է «Վաշինգտոն»-ի երկու ակումբային ռեկորդ։ 2014 թվականի նոյեմբերի 4-ին նա հասնում է կարիերայի ընթացքում 827 միավոր ցուցանիշի (428+399) և դառնում է «Վաշինգտոն Քեփիթալս»-ի ամբողջ պատմության մեջ լավագույն ռմբարկում։ Այդ արդյունքին հասնելու համար Օվեչկինից պահանջվեց 691 խաղ, այն դեպքում, որ նախկին ռեկորդակիր Հետեր Բոնդրան 825 միավոր հավաքել էր «Վաշինգտոն»-ի կազմում անց կացնելով 961 խաղ 14 մրցաշրջանում (1990 - 2004 թվականներ)։ Ապրիլի 2-ին «Մոնրեալ Կանադիենս»-ի հետ խաղում դառնալով դուբլի հեղինակ, Օվեչկինը հասնում է 474 գոլ ցուցանիշի և դարնում է լավագույն նշանառուն «Վաշինգտոն»-ի պատմության մեջ։ Նախկին ռեկորդը, որը նույնպես պատկանում էր Պետեր Բոնդրին (472 գոլ 961 խաղում), Օվեչկինը գերազանցում է 756 խաղի ընթացքում։

Բացի այդ, Ալեքսանդրը շարունակում է իր վերելքը դեպի արդյունավետության բարձր ցուցանիշներ ՀԱԼ-ի ռուս հոկեյիստների շրջանում։ 2014 թվականի նոյեմբերին նա գերազանցում է կանոնավոր առաջնություններում Ալեքսեյ Կովալյովի ցուցանիշը գոլերի քանակով (430 գոլ), դեկտեմբերի վերջին գերազանցում է Պավել Բուրեին (437 գոլ, Բուրեն այդ արդյունքին հասել է 702 խաղում, Օվեչկինից պահանջվեց 711 խաղ)։ 2015 թվականի ապրիլի 2-ին Օվեչկնը գերազանցում է Ալեքսանդր Մոգիլնիին (473 գոլ 990 խաղում) և երկրորդ տեղն է դուրս գալիս լավագույն ռում նշանառուների շրջանում ՀԱԼ-ի ամբողջ պատմության մեջ։ Նաև Ալեքսանդրը գերազանցում է Վյաչեսլավ Կոզլովի միավորների ցուցանիշը (853 միավոր) և Ռուսաստանի ռմբարկուների ցուցակում բարձրանում է չորրորդ հորիզոնական։ Մրցաշրջանն Օվեչկինը ավարտում է 475 գոլ և 895 միավոր կարիերայի ընթացքում ցուցանիշներով, գոլերի քանակով զիջելով միայն Սերգեյ Ֆյոդորովին (483 գոլ), իսկ միավորներով՝ Ֆյոդորովին, Մոգիլնիին և Կովալյովին, ովքեր կարիերայի ընթացքում հավաքել են ավելի քան 1000 միավոր։

Մեկնաբանելով Օվեչկինի խաղը, մասնագետները նշում էին, որ նա բազմաթիվ տարիների ընթացքում համատեղում է ֆիզիկապես խաղալու կարողությունը ականավոր նշանառուական ունակությունների հետ, ինչպես նաև փաստում են խաղում նրա առաջընթացը, կապված նրա վերաբերմունքով աշխատանքին և խաղային բարելավումը ամբողջ սահադաշտում։

 «Ինձ վախեցնում է, որ Բարի Տրոցի ղեկավարությամբ Օվեչկինը սկսել է մեծ ցանկությամբ վերադառնալ պաշտպանություն և տիրել տափօղակին և այժմ նա դարձել է առավել վտանգավոր, այժմ նա ավելի բազմակողմանի խաղացող է։ ... Մենք միշտ դրանից վախեցել ենք, որ նա վտանգավոր կլինի բոլոր ճակատներում, եթե այդ մասնիկը ավելացնի իր խաղում։ Բոլորը գիտեն, թե ինչ է նա ցանկանում անել, բայց դա ոչ մի կերպ հնարավոր չէ կանգնեցնել
                                                                              - Քեն Հիչքոկ, «Սենթ Լուիս Բլյուզ»-ի մարզիչ»

 «Հետևելով Օվեչկինին, ես տեսնում են, որ նա հասունացել է որպես հոկեյիստ։ Այժմ Ալեքսանդրը գործում է ամբողջ սահադաշտում, այլ ոչ միայն հարձակման գծում։ Ընդ որում, նա դեռևս բոլորից շատ է գոլ խփում։ Դա հիանալի ցուցադրություն է նրա, որ կարելի է օգտակար լինել թիմի համար և այդ ընթացքում չկորցնել արդյունավետությունը։ Այն, ինչ արեց Օվեչկինը այս մրցաշրջանում, հիասքանչ է
                                                                                                            - Ուեյն Գրեցկի»

#### 2015-2016 մրցաշրջան
2015 թվականի նոյեմբերի 19-ին, «Դալաս Սթարզ»-ի հետ խաղում Օվեչկինը խփում է մրցաշրջանում 9-րդ և կարիերայում 484-րդ տափօղակը։ Այսպիսով, Ալեքսանդրը գերազանցում է Սերգեյ Ֆյոդորովի ռեկորդը և առաջին տեղն է բարձրանում ՀԱԼ-ի կանոնավոր առաջնությունում ռուս հոկեյիստների շրջանում գոլերի քանակով։ Ֆյոդորովը 483 գոլ խփել է 1248 խաղերի ընթացքում, իսկ Օվեչկինը այդ ցուցանիշը գերազանցում է 777 խաղում։ 2016 թվականի հունվարի 10-ին Օվեչկինը «Օտավա Սենատորզ»-ի հետ խաղի ընթացքում իր տափօղակների քանակը հասցնում է 500-ի (նույն խաղում խելով նաև 501-րդ տափօղակը), այդ ցուցանիշին հասնելով 801 խաղի ընթացքում և դառնալով արդյունավետությամբ հինգերորդ հոկեյիստը ՀԱԼ-ի պատմության մեջ, ով այդ ցուցանիշին հասել է ավելի քիչ քանակի խաղերի ընթացքում (Ուեյն Գրեցկի՝ 575 խաղ, Մարիո Լեմյե՝ 605 խաղ, Մայք Բոսսի՝ 647 խաղ, Բոբի Հալլ՝ 693 խաղ) և 43-րդ հոկեյիստը ՀԱԼ-ի պատմության մեջ և առաջին ռուս հոկեյիսիտը, ով հասել է այդ ցուցանիշին։ Այդ նվաճման համար «Վաշինգտոն Քեփիթալս» ակումբի սեփականատեր Թեդ Լեոնսիսը Ալեքսանդր Օվեչկինի նվիրում է ոսկե մական։ Հատուկ տեսաուղերձում, որը ցուցադրվում էր էկրանին, ռուս հոկեյիստին շնորհավորում են Սերգեյ Ֆյոդորովը, Պավել Բուրեն, Ֆիլ Էսպոզիտոն, Բրետ Հալլը, Ուեյն Գրեցկին և այլ հայտնի հոկեյիստներ։

2016 թվականի փետրվարի 7-ին, «Ֆիլադելֆիա Ֆլայերս» ակումբի հետ խաղի ժամանակ Օվեչկինը հեղինակում է մրցաշրջանում իր 30-րդ տափօղակը և դառնում երրորդ հոկեյիստը ՀԱԼ-ի պատմության մեջ, ով կարողացել է 30 և ավելի տափօղակի հեղինակ դառնալ 11 մրցաշրջանում անընդմեջ, Ուեյն Գրեցկուց և Մայք Գարտներից հետո։

### Միջազգային կարիերա
Օվեչկինի առաջին միջազգային մրցությունը եղել է 2002 թվականի Աշխարհի պատանեկան առաջնությունը։ Ալեքսանդրը լավագույնն է դառնում առաջնությունում հավաքած միավորների քանակով, իսկ Ռուսաստանի հավաքականը զբաղեցնում է երկրորդ հորիզոնականը, զիջելով ԱՄՆ հավաքականին խփած և բաց թողած տափօղակների տարբերության քանակով։ 2003 թվականի հունվարին նա խաղում է երիտասարդական հավաքականի կազմում Աշխարհի երիտասարդական առաջնությունում, որտեղ խփում է 6 տափօղակ և օգնում է հավաքականին տիրանալու առաջնության ոսկե մեդալներին։ Դա Ալեքսանդրի համար առաջին միջազգային ոսկե մեդալն էր։
[225px|մինի|ձախից|Օվեչկինը Ռուսաստանի հավաքականի մարզահագուստով Ձմեռային Օլիմպիական խաղերում, [2010 թվական]]
2003 թվականին, 17 տարեկան հասակում, Օվեչկինը Վիկտոր Տիխոնովի կողմից հրավիրվում է գլխավոր հավաքական՝ Չեսկ Պոյիշտովնի Գավաթին։ Նա դառնում է աենաերիտասարդ հոկեյիստը, ով հայտնվել է առաջին հավաքականի կազմում, ինչպես նաև հավաքականի ամենաերիտասարդ խաղացողը, ով տափօղակ է խփել։ Ապրիլին Ալեքսանդրը մասնակցում է Աշխարհի Պատանեկան առաջնությանը, որն անցկացվում էր Յարոսլավլում։ Հավաքականը զբաղեցնում է երրորդ հորիզոնականը, իսկ Օվեչկինը հավաքում է 13 միավոր։

2004 թվականին Օվեչկինը մասնակցություն է ունենում երեք միջազգային մրցաշարերում, ընդ որում նրանցից երկուսում ներկայացնում էր առաջին հավաքականը։ Աշխարհի երիտասարդական առաջնությունում հավաքականը զբաղեցնում է միայն հինգերորդ տեղը, Օվեչկինը խփում է 5 տափօղակ և դառնում 2 գոլային փոխանցման հեղինակ։ Գարնանը նա ուղևորվում է Չեխիա՝ մեծահասակների Աշխարհի առաջնության, որտեղ լինում է բոլոր մասնակիցներից ամենաերիտասարդը։ Առաջնությունում հավաքականը անհաջող է ելույթ ունենում, չկարողանալով նույնիսկ մտնել քառորդ եզրափակիչ, իսկ Օվեչկինը 6 խաղում հավաքում է ընդամենը 2 միավոր։ Առաջին հավաքականի կազմում Ալեքսանդրը խաղում է նաև Աշխարհի Գավաթի խաղարկւթյունում, որում Ռուսաստանի հավաքականը նույնպես անհաջող ելույթ է ունենում, պարտվելով ամերիկացիներին քառորդ եզրափակիչում։

2005 թվականի սկզբին Ալեքսանդրը կրկին մասնակցում է Աշխարհի երիտասարդական առաջնությունում։ Նրա արդյունքը՝ 11 միավոր, երրորդն էր առաջնությունում, իսկ հավաքականը զբաղեցնում է 2-րդ հորիզոնականը, եզրափակիչում զիջելով Կանադայի հավաքականին։ Առաջնության արդյունքներով ռուսաստանցին ճանաչվում է առաջնության լավագույն հարձակվող։ Այնուհետև, գլխավոր հավաքականի կազմում, Օվեչկինը խաղում է Ավստրիայում կայացած Աշխարհի առաջնությունում։ Ալեքսանդրը հավաքում է 8 միավոր, իսկ հավաքականը դառնում է երրորդը։ Դա Օվեչկինի առաջին մեդալն էր մեծահասակների մրցությունում։

2006 թվականի փետրվարին Օվեչկինը, առաջին անգամ կարիերայում, մասնակցություն է ունենում Օլիմպիական խաղերին։ Թուրինում Ալեքսանդրը խփում է 5 տափօղակ, այդ թվում հաղթական գոլը քառորդ եզրափակիչի Կանադայի հավաքականի հետ խաղում, որի դարպասը պաշտպանում էր Մարտին Բրոդոն։ Մրցաշարի արդյունքներով Օվեչկինը դառնում է միակը ռուս հոկեյիստներից, ով ընդգրկվում է խարհրդանշական հավաքականի մեջ, որի մեջ, բացի նրանից, մտնում են Ֆինլանդիայի հավաքականի չորս հոկեյիստներ և շվեդ պաշտպան Նիկլաս Լինդստրյոմը։ Ռուսաստանի հավաքականը Օլիմպիադայում զբաղեցնում է չորրորդ հորիզոնականը։ Մայիսին Օվեչկինը խաղում է Աշխարհի առաջնությունում։ Նա լավագույնն է լինում հավաքականում, և 5-րդը հավաքած միավորներով, առաջնության արդյունքներով ընդգրկվելով լրագրողների վարկածով «Բոլոր աստղերի հավաքականում», իսկ հավաքականը անհաջող է ելույթ ունենում, քառորդ եզրափակիչում պարտվելով Չեխիայի հավաքականին։

2007 թվականի Աշխարհի առաջնությունում Ռուսաստանի հավաքականը, ինչպես և երկու տարի առաջ, արժանանում է բրոնզե մեդալների և իր խաղով արժանանում է բազմաթիվ գովասանական քոսքերի մամուլի և երկրպագուների կողմից։ Օվեչկինը, սակայն, ցուցադրեց թույլ խաղ, 8 խաղերում խփելով ընդամենը մեկ տափօղակ և հիշվելով մեկխաղյա որակազրկմամբ, ստացած Շվեյցարիայի հավաքականի խաղացող Վալենտին Վիրցին վնասվածք հասցնելու համար։

2008 թվականի մայիսին անցկացված Աշխարհի առաջնությունը դառնում է հաղթական Ռուսաստանի հավաքականի համար, որը շահում է իր առաջին ոսկե մեդալները վերջին 15 տարվա ընթացքում։ Ռուսները եզրափակիչում հաղթում են մրցաշարի տանտերերին՝ Կանադայի հավաքականին։ Օվեչկինը, ով միևնույն օղակում խաղում էր «Վաշինգտոն»-ի իր խաղընկերների հետ՝ Ալեքսանդր Սյոմինի և Սերգեյ Ֆյոդորովի, հավաքած միավորներով դառնում է վեցերորդը մրցաշարում (12 միավոր) և ընդգրկվում է մրցաշարի խորհրդանշական հավաքականի կազմի մեջ։ 2009 թվականի Աշխարհի առաջնությունը, որը նույնպես հաղթական է դառնում Ռուսաստանի հավաքականի համար, Ալեքսանդրը բաց է թողնում Սթենլիի Գավաթի փլեյ-օֆֆում «Վաշինգտոն»-ի մասնակցության պատճառով։ 2009 թվականի հունիսի 30-ին Ռուսաստանի նախագահ Դմիտրի Մեդվեդևը երախտագիտություն է հայտնում Ռուսաստանի հավաքականի խաղացողներին և մարզչական անձնակազմին, այդ թվում և Օվեչկինին, «տափօղակով հոկեյի Ռուսաստանի ազգային հավաքականի 2008 և 2009 թվականների Աշխարհի առաջնություններում հաղթանակի հասնելու մեծ ավանդի համար»[124]:

Օվեչկինն ընդգրկվում է հավաքականի 38 թեկնածուներից բաղկացած ընդլայնված ցուցակի մեջ, որը պետք է ուղևորվեր Վանկուվերի 2010 թվականի Օլիմպիական խաղերին և 23 հոգուց բաղկացած նախնական ցուցակի մեջ։ 2009 թվականի վերջին Բիկովը հաստատում է նրա մասնակցությունը Օլիմպիական խաղերին։ Ռուսաստանի հավաքականը համարվում էր խաղերի գլխավոր հավակնորդը, սակայն ցուցադրում է թույլ խաղ և քառորդ եզրափակիչում խոշոր հաշվով պարտվում է կանադացիներին (3-7)։ Օվեչկինը, ով համարվում էր թիմի առաջատարներից մեկը, նույնպես իրեն դրսևորել չկարողացավ, հավաքելով 4 միավոր և հաշվեց միայն վառ ուժային հնարքներով։ Ոչ առավել հաջող Օվեչկինի և Ռուսաստանի հավաքականի համար դասավորվեց 2010 թվականի Աշխարհի առաջնությունը։ Չնայած նրան, որ բուքմեյկերները ռուսներին համարում էին ակնհայտ հավակնորդ, եզրափակիչում Բիկովի թիմը զիջեց Չեխիայի հավաքականին։ Օվեչկինը խաղաց 9 խաղերում և հավաքեց 6 միավոր։ 2011 թվականի Աշխարհի առաջնությունում Օվեչկինը ելույթ ունեցավ ավելի վատ, մի քանի խաղերի ընթացքում չհավաքելով ոչ մի միավոր։

2012 թվականի Աշխարհի առաջնությունում Ալեքսանդրը դարձավ կրկնակի աշխարհի չեմպիոն։ Ռուսաստանի հավաքականի տրամադրության տակ Օվեչկինը, իր ակումբակից Ալեքսանդր Սյոմինի հետ, ժամանում է մայիսի 15-ին, Սթենլիի Գավաթում «Վաշինգտոն»-ի դուրս մնալուց հետո։ Մրցաշարում անց է կացնում 3 խաղ, խփում 2 տափօղակ և կատարում 2 արդյունավետ փոխանցում։ 2013 թվականի հաջորդ Աշխարհի առաջնությունում Օվեչկինը մասնակցում է ընդամենը մեկ խաղի։ Փլեյ-օֆֆում «Վաշինգտոն»-ի դուրս մնալուց հետո Ալեքսանդրը հավաքական է ժամանում ԱՄՆ հավաքականի հետ խառորդ եզրափակիչ խաղի անմիջապես նախօրյակին։ Օվեչկինը սահադաշտ է դուրպս գալիս լուրջ վնասվածքով (ոտնաթաթի գարշապարի ոսկորի կոտրվածք)։ Չնայած դրան, նա դառնում է գոլի հեղինակ, կատարում է արդյունավետ փոխանցում և Ռուսաստանի հավաքականի կազմում դառնում է խաղի լավագույն խաղացող։ Ալեքսանդրի ջանքերը բավարար չէին, ամերիկացիները ռուսներին ջախջախիչ պարտության են մատնում (3-8), Բիլյալետդինովի թիմին թողնելով միայն 6-րդ տեղում։

Սոչիի 2014 թվականի Օլիմպիական խաղերում Ալեքսանդր Օվեչկինը, ինչպես և ամբողջ Ռուսաստանի հավաքականը, անհաջող է ելույթ ուենում։ Ալեքսանդրը միավորներ է հավաքում մրցաշարի հինգ խաղերից միայն առաջինում՝ Սլովենիայի հավաքականի հետ խմբային փուլում նա խփում է մեկ տափօղակ և կատարում արդյունավետ փոխանցում։ Օլիմպիադայի ավարտից հետո Օվեչկինը երկրպագուներից ներողություն է խնդրում Ռուսաստանի հավաքականի անհաջող ելույթի համար։

2014 թվականին Մինսկում կայացած Աշխարհի առաջնությունում Օվեչկինը առաջին անգամ նշանակվում է Ռուսաստանի հավաքականի ավագ։ Ալեքսանդրը իրեն դրսևորում է որպես թիմային խաղացող և հավախականի առաջատար և հավաքականը բերում է ոսկե մեդալների։ Անտեսելով վնասվածքը, ստացված Գերմանիայի հավաքականի հետ հանդիպման ժամանակ, Օվեչկինը մասնակցում է առաջնության որոշիչ խաղերին։ Նա ինը խաղերում վաստակում է 11 միավոր (4+7), իսկ առաջին եռյակում նրա խաղընկերներ Վիկտոր Տիխոնովը և Սերգեյ Պլոտնիկովը մտնում են առաջնության ամենաարդյունավետ խաղացողների եռյակի և խորհրդանշական հավաքականի կազմի մեջ։

2015 թվականի աշխարհի առաջնությունում Ռուսաստանի հավաքականը հաղթահարելով մրցաշարի խմբային փուլի արգելքը քառորդ եզրափակիչում հանդիպում է Շվեդիայի հավաքականի հետ և հաղթանակ տանում 5-3 հաշվով։ Կիսաեզրափակիչում նրա մրցակիցն է լինում ԱՄՆ-ի ազգային հավաքականը։ Խաղն ընթանում է համառ պայքարում և միայն երրորդ խաղափուլում Ռուսաստանի հավաքականը կարողանում է կոտրել ամերիկացիների դիմարությունը և դժվարին հաղթանակ տանել 4-0 հաշվով։ Օվեչկինը դառնում է մեկ գոլի և մեկ գոլային փոխանցման հեղինակ։ Եզրափակիչում հանդիպում են Կանադայի և Ռուսաստանի հավաքականները, որտեղ ավելի ուժեղ են գտնվում կանադացիները՝ 6-1։

2016 թվականի Աշխարհի առաջնությունը տեղի էր ունենում Ռուսաստանում։ Օվեչկինը հավաքականին միանում է միայն որոշիչ փուլում՝ կապված Սթենլիի Գավաթում «Վաշինգտոն Քեփիթալս»-ի մասնակցությանը։ Քառորդ եզրափակիչում Ռուսաստանի ազգային հավաքականը հանդիպում է Գերմանիայի հավաքականի հետ և հաղթանակ տանում 4-1 հաշվով։ Օվեչկինը դառնում է չորրորդ գոլի հեղինակը։ Կիսաեզրափակիչում Ռուսաստանի հավաքականը պարտություն է կրում Ֆինլանդիայի հավաքականից՝ 1-3 և բրոնզե մեդալները վիճարկում է ԱՄՆ-ի հավաքականի հետ։ Այդ հանդիպումը ընթանում է ռուսների բացահայտ առավելությամբ և ավարտվում 7-2 հաշվով՝ հօգուտ ռուսների։

## Անձնական կյանք
2016 թվականի օգոստոսի 28-ին Ալեքսանդր Օվեչկինը ամուսնացել է ռուս հայտնի դերասանուհի Վերա Գլագոլևայի դուստր Անաստասիա Շուբսկայաի հետ

## Խաղային ոճ և արդյունավետություն
Օվեչկինը խաղում է արագ ուժային հոկեյ, որը առանձնանում է սահադաշտում ինքնանվիրվածությամբ և ինքնաբացառմամբ։ Ալեքսանդրը ասում է, որ իրեն դուր է գալիս ուժային հոկեյը, այդ պատճառով նա մանկությունից երկրպագում էր այնպիսի հոկեյիստների, ինչպիսին էին Օուեն Նոլանը կամ Ջերոմ Իգինլան։ Ալեքսանդր Յակուշևը Օվեչկինին համարում է ուժեղ վարպետ և նշում է նրա «խաղի ցլային ոճը», որը կատարյալ հարմար է «հալական համակարգին». «Դա նրա խաղն է»։ Զուգահեռներ անցկացնելով ոչ հեռու անցյալի և ներկայի հայտնի խաղացողների միջև, «The Hockey News»-ի փորձագետները Օվեչկինին համեմատում են Յարոմիր Յագրի հետ։ «Վաշինգտոն»-ի մարզիչ Բարի Տրոցը նշում է, որ Օվեչկինը երկար տարիների ընթացքում համաշրում է ֆիզիկապես խաղալու կարողությունը ականավոր նշանառուական ունակությունների հետ և նրա ոճը նմանեցնում է Մարկ Մեսյեի ոճին։ Ալեքսանդրը տիրապետում է հզոր և արագ նետումի, միևնույն ժամանակ հանդիսանում է դարպասի ուղղությամբ նետումների քանակով ՀԱԼ-ի առաջատարներից մեկը։ Նրա սիրելի դիրքը նետման ձախ շրջանն է, որտեղից նա մեկ հպումով նետումով խփում է իր տափօղակների քանակի մեծ մասը։ Մայք Բոսսի կարծիքով, Օվեչկինի ճշգրիտ նետումը կանգնեցնել հնարավոր չէ. «Մեկ հպումով նրա նետումը զգալիորեն ուժեղ է, քան իմը... Դարպասապահների կազմվածքի չափերը նշանակություն չունեն, եթե դու նետում ես ինչպես Օվեչկինը... Տափօղակը կհայտնվի դարպասում»։ Օվեչկինի դրական կողմերին է վերաբերվում նաև նրա ուժեղ դաստակային նետումը, որը նա լարված մարզում էր դեռևս մանկությունում, Մոսկվայի «Դինամո»-ի դպրոցում։ Օվեչկինը մականը բռնում է աջ բռնվածքով։

Չնայած նրան, որ Օվեչկինը նախընտրում է ուժային հոկեյ, նա վատ չէ օժտված տեխնիկայով և տիրապետում է ուժային խաղացողի համար հիանալի արագությամբ։ Ի տարբերություն հոկեյիստներից մեծամասնության, Օվեչկինը ունակ է սահադառտում անց կացնել 2 րոպե անընդմեջ, չնայած խաղացողերի մեծամասնությունը հերթափոխվում են մոտավորապես մեկ րոպե անց։ Ալեքսանդրի ֆիզիկական պատրաստվածությամբ զբաղվում է նախկին մարաթոնցի Դմիտրիյ Կապիտոնովը։

ՀԱԼ-ում իր կարիերայի ամենասկզբից Օվեչկինը այքի է ընկնում բարձր արդյունավետությամբ։ ՀԱԼ-ում առաջին հինգ մրցաշրջաններից չորսում նա հավաքում է ավելի քան 100 միավոր և խճփում է ոչ պակաս 50 տափօղակ, իսկ հանրագումարային, առաջին երեք մրցաշրջանների ընթացքում նա խփում է 163 տափօղակ։ Կարիերայի մեկնարկում նրանից շատ խփել են միայն Ուեյն Գրեցկին և Մայք Բոսսին։ Նաև Ալեքսանդրը դարձել է չորրորդ հոկեյիստը, ում 200 տափօղակի սահմանագիծը ենթակվել է արդեն չորրորդ մրցաշրջանում։ Մինչ նրան դա արել են նույն Գրեցկին և Բոսսին, ինչպես նաև Մարիո Լեմյեն։ Բարձր արդյունքներով մրցաշարջանների քանակով (ոչ պակաս 30 գոլ առաջին 10 մրցաշրջաններում, ոչ պակաս 45 գոլ յոթ մրցաշրջանում, ոչ պակաս 50 գոլ վեց մրցաշրջանում, առաջին տեղերի քանակ նշանառուների շրջանում) Օվեչկինը մտնում է փառավոր նշանառուների ակումբ, որի մեջ մտնում են Մորիս Ռիշարը, Բոբի Հալլը, Ֆիլ Էսպոզիտոն, Մայք Բոսսին, Գի Լաֆլյորը, Մարսել Դիոնը, Ուեյն Գրեցկին, Մայք Գարտները, Յարի Կուրրին, Մարիո Լեմյեն։ Օվեչկինի արդյունավետությունը գնահատելիս հարկ է հաշվի առնել, որ ռուս հարձակվողը նման բարձր արդյունքների հասնում է այն ժամանակաշրջանում, երբ գոլ խփել դարձել է առավել դժվար, քանի որ թիմերը սկսել են ավելի շատ ուշադրություն դարձնել սեփական դարպասների պաշտպանությանը։ 2005 թվականից հետո ակումբների միջին արդյունավետությունը զգալիորեն ցածր է, քան այն տարիներին, երբ Բոսսին, Լաֆլյորը, Դիոնը, Գրեցկին և Լեմյեն խփում էին 50-ական և ավելի տափօղակ մրցաշրջանի ընթացքում։ 1976-ից մինչև 1997 թվականների ժամանաշրջանում լոկ երկու մրցաշրջանում է լիգայի ակումբների միջին արդյունավետությունը եղել մեկ խաղում երեք տափօղակից պակաս, սովորական են եղել 3.3-ից մինչև 3.9 ցուցանիշները։ Օվեչկինի համար նորամուտային 2005-2006 մրցաշրջանում ակումբների միջին արդյունավետությունը կազմում էր 3.08 տափօղակ մեկ խաղում, իսկ հաջորդ մրցաշրջաններում աստիճանաբար նվազել է մինչև 2.72 - 2.74 մակարդակը։ Դարպասապահների կողմից հետ մղված նետումների միջին տոկոսայնությունը 1983 թվականին եղել է 0.875 մակարդակում, 1990-ականների կեսերին այն բարձրացել է մինչև 0.9, իսկ 2006-ից մինչև 2015-ը 0.905-ից բարձրացել է մինչև 0.914: Միջին արդյունավատության անկումը անմիջականորեն արտացոլվում է նաև ռմբարկուների ռեկորդային ցուցանիշների վրա։ Այսպես, օրինակ, հարձակվոցների համար բերքառատ 1992-1993 մրցաշրջանում 14 խաղացողներ խփել էին ոչ պակաս 50 գոլ և 21 հոկեյիստ հավաքել էին ավելի քան 100 միավոր։ Իսկ բոլոր 10 մրցաշրջանների ընթացքում, որոնք Օվեչկինը անց է կացրել ՀԱԼ-ում, 50 տափօղակի սահմանագիծը ենթարկվել է նշանառուներին 19 անգամ, իսկ 100 միավոր ցուցանիշին հասել են 26 անգամ։ Սակայն, չնայած արդյունքի հասնել դարձել է զգալիորեն դժվար, մեկ խաղում խփած գոլերի միջին քանակով (0.625) Օվեչկինը հինգերորդ տեղն է զբաղեցնում ՀԱԼ-ի ամբողջ պատմության ընթացքում։ Վերջին տասնամյակի հոկեյիստներից նրան գերազանցում են միայն Բոսսին և Լեմյեն (ևս երկու առաջատարներ խաղում էին Երկրորդ Համաշխարհային պատերազմի ժամանակ), ընդ որում, Ալեքսանդրը հսկայական առավելությամբ առաջատար տեղ է գրավում գործող հոկեյիստների շրջանում (Սթիվեն Ստեկմոսի ցուցանիշը 0.56 է, Սիդնի Քրոսբիինը՝ 0.48): ՀԱԼ-ում իր նորամուտի պահից տաս մրցաշրջանների ընթացքում Օվեչկինը խփել է 475 տափօղակ, զգալիորեն գերազացելով բոլոր մրցակիցներին (նրանցից մոտակա Ջերոմ Իգինլան ունի 136 տափօղակ պակաս)։

Իր կոշտ և կոնտակտային խաղի պատճառով Օվեչկինը քննադատության է ենթակվել ԶԼՄ-ների կողմից։ Ալեքսանդրը խաղում է թույլատրելիի սահմանագծին, հաճախ օգտագործելով «ճակատ առ ճակատ» բախումը։ Այդպիսի բախումներից մեկը, նրա և նրա նախկին ակումբակից Ջեյմի Հյուարդի միջև, վերջինիս համար ավարտվել է ուղեղի ցնցումով, իսկ Օվեչկինը տուգանվում է ՀԱԼ-ի ղեկավարության կողմից։ Հաճախ վնասվածքներ է ստանում նաև Ալեքսանդրը։ Օրինակ, Ալեքսանդրի կարիերայի ընթացքում 5 անգամ կոտրել են նրա քիթը։ «Ես մտծցում են, որ նա խաղում է եզրագծին, բայց ես նաև մտածում եմ, որ նա պետք է շարունակի այդպես խաղալ, որպեսզի լինի այն, ով նա հանդիսանում է - ասել է «Չիկագո Բլեքհոքս»-ի պաշտպան Բրայան Քեմփբելը - հնարավոր է դա դուր չի գալիս մյուս խաղացողներին կամ Լիգայի ղեկավարությանը, սակայն, եթե նա խաղար ինձ հետ միևնույն ակումբում, ես չէի ցանկանա, որ նա փոխվեր»։

## Հոկեյից դուրս
Օվեչկինն ամուսնացած չէ։ Նրա անձնական կյանքը կանոնավորապես արժանանում է ԶԼՄ-ների ուշադրությանը, որոնք հետևում են ոչ միայն նրա մարզական հաջողություններին, այլ նաև աստղային պոկեյիստի հարաբերությունները գեղեցիկ սեռի հետ։ Նրանց շարքում, ում մամուլը հայտարարել է Ալեքսանդրի ընկերուհի, եղել են հեռուստահաղորդավարուհի Վիկտորիա Լոպիրյովան, երգչուհի Ժաննա Ֆրիսկեն, «Black Eyed Peas»-ի մենակատարուհի Ֆերգին։ Անձամբ հոկեյիստը հայտարարել է, որ կամուսնանա միայն Ռուսաստանից աղջկա հետ։

2011 թվականի վերջից հայտնվում է հայտարարություն, որ Օվեչկինը հանդիպում է թենիսիստուհի Մարիա Կիրիլենկոյի հետ։ Զույգը ծանոթացել է US Open-ի խաղերից մեկի ժամանակ. «Ես մոտեցա Նադյա Պատրովային զուգախաղերի նախավարժանքի ժամանակ, որը նրանք խաղում էին Մաշայի հետ միասին։ Մենք զրուցեցինք Մաշայի հետ, փոխանակվեցինք հեռախոսահամարներով և դրանից հետո ամեն ինչ ընթացք ունեցավ»։ 2012 թվականի դեկտեմբերին Օվեչկինը և Կիրիլենկոն հայտարարում են պսակադրության մասին, սակայն հարսանիք չի կայանում։ 2014 թվականի հուլիսին զույգը բաժանվում է Մարիայի նախաձեռնությամբ։ Կիրիլենկոյի հետ բաժանումից հետո Ալեքսանդրը կարճատև հարաբերություններ է ունենում մարմնամարզուհի Կարոլինա Սևաստյանովայի հետ, իսկ այնուհետև սկսում է հանդիպել դերասանուհի Վերա Գլագոլևայի դուստր Անաստասիա Շուբսկայաի հետ։ 2015 թվականի սեպտեմբերի 11-ին Օվեչկինը և Շուբսկայան հայտարարում են պսակադրության մասին։

Օվեչկինն ապրում է Առլինգտոնում, Վաշինգտոնի արվարձանում։ ԱՄՆ-ում առաջին տարիներին նա ապրում էր հոր՝ Միխայիլի հետ միասին։ Հետագայում, նրանից հետո, երբ Ալեքսանդրը հեռացնում է իր գործակալին, հոկեյիստին օգնելու համար Վաշինգտոն է ժամանում նրա մայրը, ով զոհաբերում է կանանց «Դինամո» բասկետբոլային ակումբի նախագահի պաշտոնը։ Միխայիլը նույնպես ապրում է ԱՄՆ-ի մայրաքաղաքում։ Նա զբաղվում է կանանց բասկետբոլի ազգային ասոցիացիայի «Վաշինգտոն Միսթիկս» ակումբի խաղերի տեսագրությունների մոնտաժով։ Եվ Ալեքսանդրը, և նրա մայրը սովորել են Ամերիկայում կյանքին, սակայն կարիերայի ավարտին պես Օվեչկինան ծրագրում է վերադառնալ Ռուսաստան։

ԶԼՄ-ներում լայնորեն քննարկվում էր Օվեչկինի և այլ երիտասարդ ռուս հոկեյիստ, «Փիթսբուրգ Փինգուինս» ակումբի հարձակվող Եվգենի Մալկինի կոնֆլիկտը։ Առաջին ընդհարումը տեղի է ունեցել 2008 թվականի հունվարի 23-ին «Փիթսբուրգ» և «Վաշինգտոն» ակումբների խաղի ժամանակ։ Օվեչկինը Մալկինի նկատմամբ կիրառեց կոշտ ուժային հնարք, որից հետո մեջքով հարվածեց պատնեշին։ Նետման վայրում ռուսները փորձեցին ծեծկռտուք սկսել, սակայն նրանց բաժանեցին։ Այդ միջադեպից հետո Ալեքսանդրը Մալկինի դեմ սկսեց առավել կոշտությամբ խաղալ, ընդ որում, անձամբ Մալկինը հայտարարում էր, որ չգիտի պատճառ իր հանդեպ նման կոշտ խաղի համար։ Հոկեյիստները մամուլում կտրուկ հայտարարություններ չէին անում, արժանին մատուցելով մեկ մեկի խաղին։ Օվեչկինը հայտարարում էր, որ նրանց միջև ոչ մի կոնֆլիկտ գույություն չունի և դա միայն լրագրողների ենթադրություններն են։ 2008 թվականի վերջին լուրեր են հայտնվում, որ հոկեյիստների թշնամանքը ծագել է այն պատճառով, որ մոսկովյան գիշերային ակումբներից մեկում Օվեչկինը հարվածել է Մալկինի գործակալ Գենադի Ուշակովին։ Ռուսների հաշտությունը տեղի է ունենում 2009 թվականի Բոլոր Աստղերի մրցախաղի ժամանակ։ Սկզբում նրանք ուղղակի սեղմեցին մեկ-մեկու ձեռքը, որից հետո նրանց վերջնականապես հաշտեցնում է Իլյա Կովալչուկը։ Հաջորդ օրը Մալկինը օգնում է Օվեչկինին հաղթելու «Սուպերսկիլզ»-ի մրցույթներից մեկում՝ ամենաարդյունավետ բուլլիտի մրցույթում։ Ըստ Ալեքսանդրի մտահղացման, նա պետք է այն խփեր յուրաքանչյուր ձեռքում մեկ մական բռնած, կովբոյական գլխարկով և մուգ ակնոցներով։ Եվգենին նրան է տրամադրում իր մականը և օգնում է հագնել մնացածը։ Մալկինի և Օվեչկինի հաշտությունը հնարավորություն է տալիս Ռուսաստանի հավաքականի մարզչական թիմին քննարկել Վանկուվերի Օլիմպիական խաղերում նրանց միևնույն օղակում խաղալու տարբերակը։

Օվեչկինի հոբբին է հայտնի հոկեյիստների ստորագրություններով մականների հավաքածուն է (նրա հավաքածուում կան մականներ այնպիսի հոկեյիստների, ինչպիսին են Սիդնի Քրոսբին, Մարիո Լեմյեն, Զդենո Խարան)։ Հոկեյիստի մյուս հետաքրքրասիրությունը ավտոմեքենաներն են և նրանցով արագ ընթացքը Հանգստյան սիրելի վայրը Թուրքիան է։ Երաժշտությունից նախընտրում է հիփ-հոփը R'n'B-ն։ Բացի հոկեյից Օվեչկինին դուր են գալիս այնպիսի մարզաձևեր, ինչպիսին են բասկետբոլը և ֆուտբոլը։ Սիրելի ֆուտբոլային ակումբներն են «Դինամո», «Բարսելոնա», «Լիվերպուլ»։

Ալեքսանդրը NHL 07 նմանակիչի՝ «EA Sports»-ից և NHL 2K10 նմանակիչի՝ 2K Games-ից, պաշտոնական դեմքն է, ինչպես նաև հայտնվել է NHL 09 համակարգչային խաղի ռուսական տարբերակի կազմի վրա։ 2009 թվականի ապրիլի 8-ին Օվեչկինը պայմանագիր է ստորագրում Energizer մարտկոցներ արտադրող ընկերության հետ։ Հիմնական գովազդային կոմպանիան տեղի է ունենում 2009 թվականի աշնանը։ Նաև Օվեչկինը, «Reebok»-ի հետ համատեղ, ունի հագուտների սեփական գիծը ՝«A8»: 2008 թվականին Օվեչկինը հայտնվում է Վլադ Տոպալովի «Perfect Criminal» երգի տեսահոլովակում, իսկ 2015 թվականին՝ ռուս երգչուհի Կատյա Լելի «Թող ասեն» () երգի տեսահոլովակում։ Օվեչկինը հանդիսանում է Օլիմպիադայի դեսպանը Սոչիում։ 2010 թվականին նա զբաղեցնում է «Դինամո»միավորված հոկեյի ակումբի նախագահի խորհրդականի պաշտոնը։ Նույն թվականին պայմանագիր է ստորագրում «Procter&Gamble» ընկերության հետ, ըստ որի պայմանների գովազդում է «Gillette» սափրվելու համար արտադրանքը։

Օվեչկինը երկրորդ տեղն է զբաղեցնում 2009 թվականի Ռուսաստանի ամենահարուստ աստղերի շարքում, կազմված Forbes ամսագրի կողմից։ Հոկեյիստի եկամուտը կազմել է 12 միլիոն դոլլար։

2014 թվականի դեկտեմբերին հայտնի է դառնում, որ Օվեչկինը զբաղվում է բարեգործությամբ։ Նա հովանավորում է մանկատներ Ռուսաստանում, նրանց համար գնելով հոկեյի մարզագույք։ 2015 թվականի հունվարին «Honda» ընկերության կողմից նգեր ստացած ավտոմեքենան նվիրաբերում է Հյուսիսային Վիրջինիայում գտնվող «Cool Cats» մանկական հոկեյի դպրոցին, որտեղ, այդ թվում, զբաղվում են սահմանափակ հնարավորություններով երեխաներ։

Ալեքսանդր Օվեչկինի պատվին անվանվել է աստերոիդ (257261)՝ «Ovechkin», հայտնաբերված 2009 թվականի մարտի 31-ին ռուս աստղագետ Լեոնիդ Ելենինի կողմից։

2011 թվականին Օվեչկինի մոմե արձանիկը տեղադրվել է Մադամ Տյուսոյի թանգարանում։

2015 թվականի ապրիլի սկզբին Վաշինգտոնում հայտնվում է երկհարկանի ավտոբուս Ալեքսանդր Օվեչկինի պատվին։ Ռուս հոկեյիստը դառնում է երկրորդը ամերիկյան ֆուտբոլիստ Ջո Թեյսմանից հետո, ով արժանացել է «շարժական հուշարձանի» Վաշինգտոնում։

## Վիճակագրություն
Վերջին փոփոխությունը 2015 թվականի մայիսի 25-ին

### Ակումբային կարիերա

### Միջազգային մրցաշարեր

* ԱՊԱ - Աշխարհի պատանեկան առաջնություն
* ԱԵԱ - Աշխարհի երիտասարդական առաջնություն
* ԱԱ - Աշխարհի առաջնություն
* ԱԳ - Աշխարհի Գավաթ
* ՕԽ - Օլիմպիական խաղեր

### Բոլոր Աստղերի մրցախաղեր

## Նվաճումներ
### Թիմային
#### Սուպարլիգա / ՄՀԼ

#### ՀԱԼ

#### Միջազգային

### Անձնական
#### ՀԱԼ

#### Միջազգային

#### Այլ

## Ռեկորդներ
### ՀԱԼ-ի խաղացողների շրջանում
* Առաջին խաղացողը, ով նվաճել է «Արտ Ռոսս Տրոֆի», «Մորիս Ռիշար Տրոֆի», «Լեստեր Պիրսոն Էվորդ» և «Հարտ Տրոֆի», ինչպես նաև, միակը, ով նվաճել է բոլոր չորս մրցանակները մեկ մրցաշրջանում (2007-2008 թվականներ)
* Առավելագույն քանակի «Մորիս Ռիշար Տրոֆի» - 5 (հարկ է հաշվի առնել, որ մրցանակի շնորհվում է 1998-1999 թվականների մրցաշրջանից)
* Միակ քաղացող, ով ընդգրկվել է ՀԱԼ բոլոր աստղերի հավաքականում իր առաջին հինգ մրցաշրջանից յուրաքանչյուրում (2006-2010 թվականներ)
* Առաջին խաղացող, ով միաժամանակ ընդգրկվել է ՀԱԼ Բոլոր աստղերի առաջին և երկրորդ հավաքականում (2012-2013 թվականներ)
* Մրցաշրջանի ընթացքում առավելագույն գոլերի քանակ ձախ հարձակվողների շրջանում - 65 (2007-2008 թվականներ)
* Մրցաշրջանի ընթացքում առավելագույն նետումների քանակ ձախ հարձակվողների շրջանում - 528 (2008-2009 թվականներ)
* Մրցաշրջանի ընթացքում առավելագույն միավորների քանակ նորեկ ձախ հարձակվողների շրջանում - 106 (2005-2006 թվականներ)
* Մրցաշրջանի ընթացքում առավելագույն նետումների քանակ նորեկների շրջանում - 425 (2005-2006 թվականներ)
* ՀՊԱԼ-ում կարիերայի սկզբում առավելագույն քանակի արդյունավետ անընդմեջ խաղ - 8 խաղ (2005-2006 թվականներ)
* Մեկը հինգ հոկեյիստներից, ում հաջողվել է սկսել կարիերան 10 մրցաշրջանում 30 և ավելի խփած տափօղակով (2005-2015 թվականներ)
* Մեկը հինգ հոկեյիստներից և առաջինը եվրպոպացիներից, ով կարողացել է խփել 45 և ավելի տափօղակ յոթ մրցաշրջաններում[105]
* Մեկը վեց հոկեյիստներից, ով կարողացել է խփել 50 և ավելի տափօղակ վեց մրցաշրջաններում
* Ամենաարագ գոլը օվերթայմում - 6 վայրկյան (2006 թվականի դեկտեմբերի 15, ընդդեմ «Ատլանտա Տրեշերզ»-ի, ռեկորդը կիսում է Մաթս Սունդի և Դևիդ Լեգուանդի հետ)
* Կիսում է 3-5 տեղերը օվերթայմում գոլերի քանակով - 15
* Առաջին խաղացողը, ով խփել է 10 և ավելի հաղթական գոլ 5 մրցաշրջանում
* 5-րդ տեղը «գոլ մեկ խաղում» ցուցանիշով - 0.625 (լավագույն ցուցանիշը ՀԱԼ-ի գործող հոկեյիստների շրջանում)
* Մտնում է ՀԱԼ-տ կանոնավոր առաջնությունում գոլերի քանակով 50 լավագույնների և միավորների քանակով 100 լավագույնների մեջ

### «Վաշինգտոն Քեփիթալս»-ի խաղացողների շրջանում
* Առավելագույն քանակի միավոր - 925 (492+433)
* Առավելագույն քանակի գոլեր - 492
* Առավելագույն քանակի հաղթական տափօղակ - 82
* Առավելագույն քանակի գոլեր թվային առավելությունում - 183
* Առավելագույն քանակի գոլեր օվերթայմում - 15
* Առավելագույն քանակի նետումներ դարպասին - 3990
* Առավելագույն քանակի գոլեր փլեյ-օֆֆում - 36
* Առավելագույն քանակի նետումներ դարպասին փլեյ-օֆֆում - 336
* Առավելագույն քանակի գոլեր մրցաշրջանում - 65 (2007-2008)
* Առավելագույն քանակի միավոր, հավաքած նորեկի կողմից մրցաշրջանի ընթացքում - 106 (52+54, 2005-2006)
* առավելագույն քանակի գոլեր, խփած նորեկի կողմից մրցաշրջանի ընթացքում - 52 (2005-2006)
* Առավելագույն քանակի նետումներ դարպասին մրցաշրջանի ընթացքում - 528 (2008-2009)
* Առավելագույն քանակի գոլեր թվային առավելությունում մրցաշրջանի ընթացքում - 25 (2014-2015)
* Առավելագույն քանակի գոլեր օվերթայմում մրցաշրջանի ընթացքում - 3 (2010-2011, 2013-2014) (կիսում է Մայք Գրինի հետ)
* Առավելագույն քանակի միավոր փլեյ-օֆֆում մրցաշրջանի ընթացքում - 21 (11+10, 2008-2009)
* Առավելագույն քանակի նետումներ դարպասին փլեյ-օֆֆում մրցաշրջանի ընթացքում - 90 (2008-2009)
* Առաջելագույն օգտակարության գործակից փլեյ-օֆֆում մրցաշրջանի ընթացքում - +10 (2008-2009)
* Առավելագույն քանակի մրցաշրջան ակումբի կազմում 50 և ավելի խփած տափօղակով - 6
* Առավելագույն քանակի մրցաշրջան ակումբի կազմում 100 և ավելի միավորով - 4
* Առավելագույն քանակի խաղեր երկու և ավելի գոլերով - 101

### Ռուս հոկեյիստների շրջանում
* Ամենաերիտասարդ խաղացողը Ռուսաստանի հավաքականի պատմության մեջ և ամեսնաերիտասարդ գոլի հեղինակ - 17 տարեկան
* Առավելագույն քանակի միավոր մրցաշրջանում նորեկների մեջ - 106 միավոր (2005-2006 թվականներ)
* Առավելագույն քանակի գոլեր ռուս հոկեյիստների շրջանում - 492
* Առավելագույն քանակի միավոր գործող ռուս հոկեյիստների շրջանում - 925 (չորրորդ արդյոնքը բոլոր ռուս հոկեյիստների շրջանում)
* Առավելագույն քանակի հաղթական գոլեր գործող ռուս հոկեյիստների շրջանում - 82 (երկրորդ արդյոնքը բոլոր ռուս հոկեյիստների շրջանում)
* Առավելագույն քանակի գոլեր թվային առավելությունում - 183
* Աշռավելագույն քանակի նետումներ դարպասի ուղղությամբ - 3990
* Առավելագույն քանակի մրցաշրջաններ 50 և ավելի խփած տափօղակներով - 6
* Առավելագույն քանակի մրցաշրջաններ 100 և ավելի միավորներով - 4
* Առավելագույն քանակի «Լեստեր Պիրսոն Էվորդ» - 3
* Առավելագույն քանակի «Հարտ Տրոֆի» - 3
* Առավելագույն քանակի ՀԱԼ-ի անհատական մրցանակներ - 13
* Աշռավելագույն քանակի խաղեր երկու և ավելի խփած տափօղակներով - 101
* Առաջին ռուս հոկեյիստ, ով կարողացել է հաղթել երեք աշխարհի առաջնությունում երեք տարբեր մարզիչների ղեկավարությամբ (Վլաչեսլավ Բիկով 2008 թվականին, Զինետուլա Բիլյալետդինով 2012 թվականին, Օլեգ Զնարոկ 2014 թվականին)
* Մեկը հինգ ռուս հոկեյիստներից, ով դարձել է եռակի աշխարհի չեմպիոն Ռուսաստանի հավաքականի կազմում (Դենիս Զարիպովի, Դմիտրի Կալինինի, Իլյա Նիկուլինի, Ալեքսեյ Տերեշենկոյի հետ)
* Մեկը երեք ռուս հոկեյիստներից (Իլյա Կովալչուկի և Եվգենի Մալկինի հետ), ով աշխարհի առաջնությունում շահել է ամենաքիչը երկու ամբողջական մրցանակների հավաքածու (ոսկե, արծաթե և բրոնզե մեդալներ)
* Կոլումբիա շրջան քաղաքապետ Մյուրիել Բաուզերը Ալեքսանդր Օվեչկինի ռեկորդային 895-րդ գոլից հետո հետո ապրիլի 11-ը հռչակել է «Ալեքս Օվեչկինի օր»:

## Նշումներ

## Ծանոթագրություններ

## Արտաքին հղումներ
Խաղային վիճակագրությունը և նվաճումների ցանկը վերցված են http://www.legendsofhockey.net/LegendsOfHockey/jsp/SearchPlayer.jsp?player=21259 Legends of Hockey.net կայքից
* 
* 
* 
* 
* Washington Capitals Leaders. Hockey-Reference.com
** Career Leaders 
** Season Leaders 

Կատեգորիա:Ռուս հոկեյիստներ
Կատեգորիա:Պատվո շքանշանի ասպետներ (Ռուսաստան)